ועדת הכספים, כנסת 25, פרוטוקול מספר 110, 2023-05-02 00:00

משה גפני: בוקר טוב

משה גפני:  אני מתכבד לפתוח את ישיבת ועדת הכספים

משה גפני:  אנחנו מקדמים בברכה את שר הרווחה ידידי חבר הכנסת יעקב מרגי

משה גפני:  נשמע את עמדתו לגבי התקציב של משרד הרווחה, נקיים את הדיון בנושא וכמובן תישאלנה שאלות וייאמרו דברים על ידי חברי הוועדה והשר ישיב עליהם

משה גפני:      לפני שהשר מתחיל, אני מבקש לומר שאנחנו עסוקים עכשיו בנושא של התקציב ובינתיים סביבנו יהום הסער

משה גפני:  לפני חג השבועות הולכים להעלות את מחירי מוצרי החלב שאינם בפיקוח וכולנו יודעים שאנשים קונים לחג מוצרי חלב, בוודאי קונות המשפחות שנמצאות במצב כלכלי בינוני וחלש

משה גפני:  דיברנו על החלב ועל כך שמחירי עולה

משה גפני:  התקיים דיון בוועדת הכלכלה

משה גפני:  אנחנו לא נסכים לדבר הזה

משה גפני:  זה דבר שהוא בלתי אפשרי

משה גפני:  אדוני השר, אתה שר בכיר בממשלה, אי אפשר להסכים לדבר הזה שמאפשרים את עליית המחירים

משה גפני:  אנחנו עסוקים פה עם התקציב כי אחרת זה היה כאן על סדר היום

משה גפני:  אני מוצא לנכון לומר את הדברים האלה מאחר ואתה כאן כדי לדבר על הנושאים החברתיים שקרובים לליבך, וגם מאחר שאתה שר בכיר בממשלה, ומבקש לא לאפשר את הדבר הזה

משה גפני:  זה דבר שהוא בלתי מתקבל על הדעת

משה גפני:  אנחנו התחייבנו שנילחם ביוקר המחיה וצריך לעשות את זה בכל הכוח ובכל דרך אפשרית

משה גפני:       אדוני השר, אני שמח שאתה שר הרווחה, אני שמח שאתה נמצא בעניין הזה, היכולות שלך הן יכולות גבוהות

משה גפני:  משרד הרווחה והביטחון החברתי הוא משרד מאוד חשוב מבחינה חברתית וכלכלית

משה גפני:      אני מעביר את הבמה לרשותך כדי להציג את הדברים

משה גפני:  בבקשה

יעקב מרגי: תודה אדוני היושב ראש

יעקב מרגי:  מכובדיי כולם, חברי הכנסת, אורחים נכבדים

יעקב מרגי:  ברשותך, אני אתייחס תחילה לגל ההתייקרויות

יעקב מרגי:  אני חושב שהממשלה מחויבת לנקוט בצעדים מרסנים בנושא גל ההתייקרויות לצערנו הרב אנחנו לא הופתענו מעליית מחיר החלב

יעקב מרגי:  מי שהיה שותף לדיונים בממשלה הקודמת הבין את הלך הרוחות

יעקב מרגי:  אנחנו ניהלנו – בכל אופן, אני – בוועדת הכלכלה קרבות מאספים על התנהלות משרד החקלאות בסוגייה הזאת

יעקב מרגי:  אני מדבר ספציפית על עליית מחיר החלב

יעקב מרגי:  אני חושב שכל סוגיית החקלאות, אם כל חברי הכנסת לא יתגייסו להציל את ענף החקלאות עם סבסוד מסיבי של המדינה, עם ניהול נכון של המדינה, להתחיל להסתכל על המדינה כמדינה ולא כעסק כלכלי, אנחנו נגיע לתופעות חמורות וקשות יותר

יעקב מרגי:  החלב הוא לא מותרות אלא הוא מוצר בסיסי

יעקב מרגי:  גילוי נאות, זה המזון העיקרי שלי

יעקב מרגי:  אם יש משהו שאני אוהב, אל תגלו את זה לשאר בני המשפחה, אלה מוצרי חלב

יעקב מרגי:  אם כן, זה מוצר בסיסי והוא לא מהווה מותרות

יעקב מרגי:  אני יודע שהממשלה נדרכה לקראת גלי ההתייקרויות והריסון הוא ריסון מינורי

יעקב מרגי:  אני חושב שיהיו לזה צעדי המשך ואני אביא את הדברים שלך לשולחן הממשלה

יעקב מרגי:       נחזור להצגת תקציב משרד הרווחה

יעקב מרגי:  בפתיח אני רוצה לומר שגם אני עם הוותק שלי בבית הזה הופתעתי מעוצמתו ומגודלו של משרד הרווחה

יעקב מרגי:  הופתעתי למרות שהייתי מקורב לסוגיות החברתיות

יעקב מרגי:  אני אומר את זה גם לטובת הציבור

יעקב מרגי:      את כל אחד מעניינת חלקת האלוקים הקטנה שלו, מי במזון, מי במוגבלות, מי בהתמכרויות, מי בשורדי זנות, מי באלימות במשפחה

יעקב מרגי:  רבותיי, כדאי שנדע זאת, כדאי שידעו זאת בממשלה, ואני מנסה לשנות את השיח, אנחנו בית החולים מתחת לגשר

יעקב מרגי:  אנחנו מטפלים בבעיות האובייקטיביות שאין חברה בלעדיהן וטוב שכך, ואנחנו מחויבים לכך בסולם הערכים שלנו, אבל אנחנו גם מטפלים בתופעות שהן לא גזרת גורל, שהן תוצרים של התנהלות רבת שנים של כל ממשלות ישראל

יעקב מרגי:  אם היינו יודעים להתנהג ולהסתכל לטווח רחוק, יכולנו היום לדבר עם נתונים אחרים ועם גזרת פעולה מצומצמת יותר

יעקב מרגי:  מוטת הכנפיים של המשרד היא רחבה מאוד

יעקב מרגי:  כפי שאמרתי לכם, הייתי מופתע

יעקב מרגי:  לצערי הרב לא כל הסוגיות של משרד הרווחה זוכות ליחס, לתקשורת ולדחיפה ביחס הישר לזה ולא ביחס הפוך

יעקב מרגי:  יש דברים חשובים לא פחות

יעקב מרגי:      אני אומר לכם מה שאמרתי לראש הממשלה בדיון הקודם שהתקיים על ה-פלט שהיה אמור להיות

קריאה: אמור להיות עוד אחד

יעקב מרגי: 40 מיליון שהיו צריכים להיגזר על משרד הרווחה

יעקב מרגי:  אמרתי לראש הממשלה שלו יש את הפריבילגיה להחליט על פלט אבל אני צריך להשית אותו במשרד

יעקב מרגי:  לי אין את הפריבילגיה

יעקב מרגי:  אני לא יודע לומר לו באיזה ענף אני הולך לקצץ

יעקב מרגי:  אין לי

יעקב מרגי:  כולם היו בניי

יעקב מרגי:  אין לי העדפה

יעקב מרגי:  יש כאלה שיש להם את הפריבילגיה להעדיף סוג מסוים של צרכים של משרד הרווחה

יעקב מרגי:       אני אעבור על נקודות קצרות ואומר לכם מה אתגרי המשרד

יעקב מרגי:  נמצאת איתנו שדרת הניהול של המשרד מהמנכ"ל, תקציבן, סמנכ"לים וראשי המינהלים

יעקב מרגי:  כל שאלה שתישאל, אנחנו ערוכים לתת תשובות

יעקב מרגי:  אני אומר לכם בהצהרה ראשונית שאין סעיף אחד שיקוצץ, לא בשנה הזו ולא בשנה הבאה

יעקב מרגי:  כולם עתידים לגדול

יעקב מרגי:  במקרה הכי גרוע, יהיו שינויים בסעיפים כאלה ואחרים שלא יגדלו השנה אבל בשנה הבאה יקבלו תשומת לב

יעקב מרגי:  גם בשנה הבאה צפוי גידול בסעיפי התקציב עם תשומת לב גדולה יותר מאשר השנה

יעקב מרגי:      בהזדמנות זו אני רוצה להודות כאן על שיתופי הפעולה עם משרד האוצר ועם הרפרנטית שלנו שירה וכל הצוות שלה

יעקב מרגי:  אני יודע שזה גורם לה לנזקים כשאני משבח אותה אבל עדיין, הנה, אני אומר לה, באנו עם הישג לא מבוטל בדיוני התקציב האלה בסדר גודל פחות או יותר משוקלל של כשני מיליארד שקלים מחולקים על פני השנים 2023 ו-2024

יעקב מרגי:  אם היו מקבלים את הדרישות שלנו לעוד שלושה וארבעה מיליארד שקלים, היינו אומרים לשירה שעדיין יש לנו רשימות המתנה ועדיין יש אתגרים

יעקב מרגי:       בפתחו של המשרד נמצא האתגר הגדול ביותר, חוק שירותי רווחה לאנשים עם מוגבלויות שחוקק בכנסת הקודמת

יעקב מרגי:  הייתי שותף לחקיקת החוק

יעקב מרגי:  זה חוק שדורש שידוד מערכות, דורש שינוי שפה, דורש הכנה של החברה הישראלית

יעקב מרגי:      רבותיי, אני הולך לומר לכם משהו בצורה מזעזעת

יעקב מרגי:  מדינת ישראל לא מספקת טיפול סביר – אני אומר סביר – לאנשים שתלויים בנו

יעקב מרגי:  יש לנו מעונות למטופלים ברמות קושי גבוהות ואני לא יודע אם חלק גדול מהחברה הישראלית מכיר את המציאות הזו וטוב שהוא לא מכיר אבל חשוב שידעו

יעקב מרגי:  לצערי הרב שיטות הטיפול שהונהגו במדינת ישראל במשך שנים רבות אולי היו נכונות עם קיומה של המדינה אבל היום בסולם הערכים שלנו – אני אומר את זה וזה אתגר לפתחי – אני חושב שאנחנו לא נותנים מענה אנושי - אני יודע שאני אומר דברים קשים - לחוסים, למטופלים שלנו

יעקב מרגי:  חוק שירותי רווחה מנסה להתמודד עם האתגר הזה

יעקב מרגי:  אני אומר לכם את זה כבר עכשיו ושלא יחשבו שבחוק הזה יש את האופטימום

יעקב מרגי:  החוק דיבר באופן כללי ואנחנו צריכים לתרגם את זה לשפת המעשה

יעקב מרגי:  צריך להכין את החברה הישראלית כי בגדול מדברים על הוצאת כל האוכלוסיות האלה לחיים בקהילה, אם זה בדירות ואם זה בהוסטלים קטנים, עם טיפול אישי

יעקב מרגי:  גם אם נכין את הקהילה – הנה, אני אומר לכם – אתם לא מודעים

יעקב מרגי:  חלק קטן מכם מודע למשבר הקשה שיש בתחום כוח האדם

יעקב מרגי:  לצערי הרב המדינה לא עושה כלום בנושא הזה וזה קשור החל במועצה להשכלה גבוהה עד לאחרון משרדי הממשלה

יעקב מרגי:  אנחנו בכאוס בתחום התעסוקה במקצועות אותם אנחנו צריכים

יעקב מרגי:       שלא בטובתנו נקלענו למשבר נוסף

יעקב מרגי:  האוצר חתם הסכם שכר עם המטפלות בחינוך המיוחד, הסכם שלא לקח בחשבון את שאר המקצועות שסמוכים על אותו הסכם

יעקב מרגי:  אני שואל אתכם, אני בתת איוש, אתם תשמעו כאן במצגות המשרדים על תת תקינה אבל אני לא מתלונן על תת תקינה

יעקב מרגי:  אני בתת איוש בכל מקצועות הרווחה, מהעובדות הסוציאליות ועד המטפל האחרון

יעקב מרגי:  אם אני מעדיף מטפלת – וטוב ששיפרו להן את שכרן – במערכת החינוך, אני שואל אתכם שאלה, מטפלת או מטפל שמועסק היום באחד המעונות שלי בשכר נמוך יותר, עם קשיים מאתגרים יותר, לאן הוא ילך? הוא מחפש

יעקב מרגי:  המעונות פונים אלינו בחשש גדול שמא יאלצו בזמן הקרוב לומר לנו שהם לא מסוגלים לעמוד בתנאי המכרז

יעקב מרגי:  גם סוגיה זו לפתחנו ואנחנו בדיונים ובמשאים ומתנים בנושא הזה

יעקב מרגי:      אני לוקח את הניסיון שלו בוועדת החינוך וחוסר המעש של משרדי הממשלה הנוגעים בדבר ואני מקווה שאני אקבל את הסעד ואת המענה להקים ועדה בין-משרדית לטיפול במשבר כוח אדם

יעקב מרגי:  לא צריך כסף

יעקב מרגי:  כסף יש

יעקב מרגי:  יש תוכניות

יעקב מרגי:  צריך לכוון את התוכניות לאתגרים של החברה הישראלית, לאתגרים של המדינה

יעקב מרגי:  לצערי הרב ההשכלה הגבוהה מתנהלת כאילו היא אוטונומיה על פלנטה אחרת, לא מתמודד עם הצרכים של המשק, של החברה הישראלית

יעקב מרגי:  כולנו יודעים על קיום המשבר במקצועות הטיפוליים

יעקב מרגי:  מה נעשה? שנים אנחנו זועקים על כך

יעקב מרגי:  כנ"ל במקצועות הרווחה

יעקב מרגי:  אין פרופסיות במקצועות הרווחה

יעקב מרגי:  יש פרופסיה אחת, עבודה סוציאלית

יעקב מרגי:  זהו

יעקב מרגי:  גם זה אתגר שמונח לפתחי ואני אתמודד איתו

יעקב מרגי:      רבותיי, נגעתי בסוגיה הזו לעומק כי אני חושב שזה האתגר המרכזי של המשרד

יעקב מרגי:       יש את דוח השופטת שולי דותן שעמדה בראש ועדה ציבורית, בעקבות התעללות במוסד בני ציון

יעקב מרגי:  יש בו אמירה קשה מאוד ואני אימצתי את כל מסקנות הוועדה כאשר זה מתכתב עם חוק שירותי רווחה לפיו להוציא את כל החוסים, המטופלים והאוכלוסיות שלנו לקהילה

יעקב מרגי:  זה אתגר נוסף

יעקב מרגי:       רבותיי, כל האוכלוסיות בסיכון, מנער ועד זקן, חוסות אצלנו

יעקב מרגי:  חוסים במשרד הרווחה כולם ברשימות המתנה

יעקב מרגי:  כאן את חטאיי אני מזכיר

יעקב מרגי:  אני אמנם לא הייתי מחוקק אובססיבי אבל בחקיקות כולם באים לכאן בלשון מצוקצקת, באים לשולחנות הוועדה ומחוקקים חוקים ומייצרים טיפולים וחושבים שהטיפול הזה יהיה מחר הגאולה הבאה והכול טוב אבל לפעמים זה ללא שיפוי תקציבי

יעקב מרגי:  אל תוציאו חוק מהוועדות או תיקון תקנה שיש לה עלות תקציבית אבל שאין לה שיפוי

יעקב מרגי:  הנה, אני אומר לכם

יעקב מרגי:  אני מה-1 במאי עבריין

יעקב מרגי:  לא יכול ליישם שתי מטלות שהכנסת הטילה עלינו בגלל שהעיקר הוא לא לחוקק ולהוציא את החוק מכאן

יעקב מרגי:  יש את הטיפול באלימות במשפחה, טיפול בגברים אלימים, אבל אין את היכולת ואין את הכלים

יעקב מרגי:       מי שזוכר, היה דיון בוועדה לקידום מעמד האישה, דיון קולני עם מרב מיכאלי

יעקב מרגי:  דווקא הארגונים אומרים אל תמהר אבל שזה לא יהיה במיקור חוץ

יעקב מרגי:  אני אומר לכם שיהיה קשה לגייס 40 תקנים

יעקב מרגי:  יש את התקנים, אני אקבל אותם, אבל תנו לי עכשיו לגייס את 40 העובדים הסוציאליים

יעקב מרגי:  אנחנו בדילמה

חמד עמאר: יש מחסור בעובדים סוציאליים?     

יעקב מרגי: יש מחסור

אימאן ח'טיב יאסין: שמונה שנים מחפשים עובד סוציאלית לחוק הנוער דובר ערבית

יעקב מרגי: אל תשכחו שהייתי יושב ראש ועדה ואני קנאי לסדר בוועדות

יעקב מרגי:  אני לא רוצה לפתוח שאלות

יעקב מרגי:  יגיע שלב השאלות

יעקב מרגי:  אני לא אתחמק

יעקב מרגי:  אני וצוות שלי כאן ולא נתחמק מהשאלות

יעקב מרגי:      רבותיי, הארגונים אומרים לי אל תמהר, העיקר שזה לא יהיה במיקור חוץ

יעקב מרגי:  אני אומר לכם שזה לא יהיה אם זה לא יהיה במיקור חוץ

יעקב מרגי:  אני נגד הפרטה של כל דבר שזז

יעקב מרגי:  אני באתי לעידן שאחרי ההפרטה של שירותי הרווחה

יעקב מרגי:  יש קושי כי השוק מציע תנאים יותר טובים של המגזר הציבורי

יעקב מרגי:  יש מחסור בלי שום קשר

יעקב מרגי:  אף אחד לא עושה למען זה כלום

יעקב מרגי:       אזרחים ותיקים

יעקב מרגי:  ברוך השם אנחנו מצליחים להגדיל את תוחלת החיים אבל זאת לא חכמה רק להגדיל את תוחלת החיים אלא צריך לתת להם להזדקן בכבוד ולמנוע את הניוון שלהם

יעקב מרגי:  יש לנו אגף שלם שמטפל באזרחים הוותיקים

יעקב מרגי:  אנחנו בדיונים גם עם השלטון המקומי וגם עם האוצר

יעקב מרגי:  יש רפורמה שרוצים לעשות בקטע הזה

יעקב מרגי:  גם זה אתגר לא פשוט

יעקב מרגי:  כולנו יודעים שהוצאת האזרחים הוותיקים מבתיהם למועדונים, למרכזי היום, זה דבר חשוב, דבר שמאריך תוחלת חיים ומשפר את החיים אבל יש קשיים

יעקב מרגי:  מצד אחד אנחנו כאן, בשולחנות הוועדות, רצינו שגם הקצבה תתחלק עם בני המשפחה וזה מציב אתגרים למרכזי היום

יעקב מרגי:  אנחנו רוצים לצקת תכנים טובים יותר למרכזי היום וגם במרכזי היום רוצים לצקת תכנים

יעקב מרגי:  הסוגייה הזו היא לפתחנו

יעקב מרגי:       רבותיי, לאחרונה היה פייק

יעקב מרגי:  יום השואה עבר ואני התאפקתי לא לעלות לשידור

יעקב מרגי:  לומר שלא תוקצב שום דבר בתקציב לניצולי שואה או שאין תוספת לניצולי שואה - זה השקר הגדול ביותר

יעקב מרגי:  אך אפשר ללעוג לאינטליגנציה?     

מירב כהן: אדוני השר, יש תוספת לניצולי שואה?     

יעקב מרגי: סליחה, לא להפריע לי

מירב כהן: יש תוספת לשורדי השואה? למה הוא אומר שקרים? אין תוספת לשורדי השואה

משה גפני: עם כל הכבוד, אני מבקש לא באמצע דבריו של השר

משה גפני:  את רוצה לדבר, תירשמי     

מירב כהן: רשמתי, אבל אין תוספת לשורדי השואה

מירב כהן:  עובדתית

משה גפני: זה לא בסדר מה שאת עושה

יעקב מרגי: אולי תשמעי עד הסוף את התקציבן של המשרד

מירב כהן: אמרת שזה שקר שאין תוספת לשורדי השואה

יעקב מרגי: זה שקר

מירב כהן: עברתי על ספרי התקציב ואין שקל תוספת לשורדי השואה

מירב כהן:  זו עובדה

משה גפני: זה לא בסדר מה שאת עושה עכשיו

מירב כהן: לא בסדר כשמשקרים

מירב כהן:  זאת במה מכובדת

משה גפני: אני קורא לך לסדר פעם ראשונה

יעקב מרגי: לא לחינם נעצרתי לפני שאמרתי פייק הגדול ביותר

משה גפני: אתה יכול להגיד את מה שאתה רוצה

יעקב מרגי: אני אומר

יעקב מרגי:  רבותיי, מי שמכיר את האוכלוסיות של האזרחים הוותיקים בכלל וניצולי השואה בפרט, יודע שהם לא משלמים על תרופות

יעקב מרגי:  כל יום השואה הדהדו שניצולי שואה נאלצים לוותר על תרופות כי אין להם כסף לקנות אותם

יעקב מרגי:  כנסו לאתרים ותראו כמה פעמים זה הודהד

יעקב מרגי:  יש אתגר, והנה, אני אומר לכם שצריך לטפל בשורדי השואה יותר מכפי שאנחנו עושים

יעקב מרגי:  בעשור האחרון אף אחד לא יכול לומר – והיינו שותפים כאן – שלא נעשו צעדים גדולים וגם ליד השולחן זה

משה גפני: על ידי הוועדה כאן

יעקב מרגי:  ליד השולחן הזה נעשו צעדים גדולים מאוד ועדיין יש מה לעשות

יעקב מרגי:  האתגר שלנו בשנים הקרובות הוא לשפר את מצבם של שורדי השואה כמה שיותר

יעקב מרגי:      מי שמבין פרקטיקה פרלמנטרית, בתחומים שאני לא מבין אני משתדל להיות צנוע

יעקב מרגי:  לצערי הרב יש לנו חברים בבית הזה שלא מבינים שמרגע שיש אישור תקציב, בממשלה יש דינמיקה עד שאפשר להגיד שיש או אין

יעקב מרגי:  קצת צניעות

יעקב מרגי:  יש תהליכים, יש ועדות כנסת שעובדות, יש תקציבנים שעובדים

יעקב מרגי:  הנה, אני אומר לכם שבקטע הזה אני לא יכול לומר מילה רעה על האוצר

יעקב מרגי:  יש לנו חופש פעולה מלא - בגלל שהמשרד הוא קשוח והנושאים שם קשוחים - לשחק, בגלל האמון שיש לאוצר במשרד ובגורמי המקצוע במשרד

יעקב מרגי:  כפי שאמרתי, שום סעיף לא יקוצץ

יעקב מרגי:  כל הסעיפים, ברובם הגדול, יוגדלו

יעקב מרגי:  חלקם כבר השנה וחלקם בשנה הבאה

יעקב מרגי:  כל סעיפי התקציב גדלים

יעקב מרגי:  עם כל הכבוד, יש תהליך איך תקציב מאושר

יעקב מרגי:  עם כל הכבוד, ממשלה היא לא המילה האחרונה אלא יש עבודה משרדית, יש עבודה מול האוצר ויש עבודה מול ועדת הכספים

יעקב מרגי:  הסעיפים יובאו מעודכנים ומתוקנים כפי שצריך

יעקב מרגי:  אפשר לעשות פוליטיקה, צריך לעשות פוליטיקה, אבל תשאלו

יעקב מרגי:  אם תשאלו, לא תקבלו תשובות? יש כלי שנקרא שאילתות, יש חברות וחברי כנסת רציניים ששואלים ומקבלים תשובות

יעקב מרגי:  אני לא אירתע מכל שאלה

יעקב מרגי:  היכן שאני חלש, אני אומר לכם שאני חלש, יש לי קשיים ואני צריך את העזרה שלכם

יעקב מרגי:  היכן שאני חזק, אני אעמוד ואומר את התודה והברכה למי שצריך

יעקב מרגי:       סוגיית ביטחון תזונתי

יעקב מרגי:  יצאו תדרוכים

יעקב מרגי:  רבותיי, משרד הרווחה מחויב לביטחון תזונתי של אזרחי מדינת ישראל באמצעות המחלקות לשירותים חברתיים בשלטון המקומי

יעקב מרגי:  אני רוצה לומר בצורה חד משמעית שבמשרד הרווחה, כל עוד אני במשרד הרווחה, יהיה שיתוף פעולה מלא עם השלטון המקומי

יעקב מרגי:  אנחנו נעצים אותם, נפזר סמכויות להם וניתן להם גמישות כפי שהתחילו קודם ואני אמשיך בכך

יעקב מרגי:  שיתופי הפעולה, הכול יהיה בתיאום ובשיתוף פעולה עם מרכז השלטון המקומי

יעקב מרגי:  אני לא מאמין במצב אחר, במיוחד שאחת הזרועות הביצועיים של המשרד אלה מחלקות שירותי רווחה

יעקב מרגי:  הביטחון התזונתי הוא כלי שימושי יום יומי למצוקות של האנשים הכי קשים בחברה הישראלית, מבחינה כלכלית וחברתית

יעקב מרגי:  אם מישהו רוצה צפירת הרגעה שהסוגייה הזאת לא תיפגע, אני אומר לכם שאני מתחייב שהמיזם של הביטחון התזונתי במשרד הרווחה יימשך

יעקב מרגי:  יכול להיות שיהיו בו שינויים

יעקב מרגי:  הנה, אני אומר את זה כבר עכשיו

יעקב מרגי:  יכול להיות שיהיו בו שינויים

יעקב מרגי:  יהיו בו שינויים

יעקב מרגי:  תקציבית הוא לא ייפגע

יעקב מרגי:       זה שמשרד אחר רוצה ומצליח להשיג, זה שיושב ראש המפלגה שלי רוצה להשיג עוד מאות מיליוני שקלים לטובתך המיזם הזה ולהכניס אוכלוסיות נוספות מכלל החברה הישראלית, אם יש פה אדם שהוא עם תפיסת עולם חברתית שיכול להתנגד לכך – שיקום עכשיו ויאמר לי

יעקב מרגי:  לי כשר הרווחה זה לא מזיק

יעקב מרגי:  נכון, זה מציב אתגר מול האוצר ומול משרדים אחרים אבל זה לא מזיק

יעקב מרגי:  ככל שאוכלוסיות נוספות במצוקה יקבלו מענה עד שבעזרת השם נדע לטפל בחכות

יעקב מרגי:  במקביל תהיה חקיקה בוועדה מקבילה בכנסת להקמת הרשות למאבק בעוני

יעקב מרגי:  אז אם רציתם צפירת הרגעה, הנה צפירת הרגעה

יעקב מרגי:  תבדקו עכשיו בתקציב ותראו שיש כביכול אי תקצוב או ירידה - אין ירידה

יעקב מרגי:  לא יהיה קיצוץ בשקל אלא תהיה רק הגדלה, גם בסוגייה הזאת

יעקב מרגי:  מי שמכיר את העשייה יודע שעוד לפני אישור התקציב, התאפשר לי להגדיל גם את הסעיפים

יעקב מרגי:  בתקציב המשכי הצלחתי להגדיל לקראת החגים לכל האוכלוסיות שחגגו והגדלנו את המענים

יעקב מרגי:      אם כן, רבותיי, זה בקטע של הביטחון התזונתי

יעקב מרגי:  הייתי חייב לומר את הדברים

משה גפני: אתה אומר שלא יהיה קיצוץ

יעקב מרגי: לא יהיה קיצוץ

יעקב מרגי:  הנה, תרשמו

יעקב מרגי:  אני אומר לכם בצורה חד משמעית שלא יהיה קיצוץ בשום סעיף

יעקב מרגי:  יש דברים שנעשו בבסיס התקציב, שינויים שנעשו בבסיס התקציב בשנה שעברה בהנחיות אוצריות ויש לנו דיונים עם האוצר

יעקב מרגי:  מוסדות ציבור וכדומה

יעקב מרגי:  יש סוגיות שנצטרך להתמודד איתן

משה גפני: סלי מזון

יעקב מרגי: כשאמרתי ביטחון תזונתי, זה כולל עמותת, כולל סלי מזון

משה גפני: אפילו שזה לא מופיע בתקציב?     

יעקב מרגי: אפילו שכרגע אין שם סכומים

יעקב מרגי:  מה שהיה בשנה שעברה, יהיה ויגדל בצורה חד משמעית, בפרקטיקה של הביצוע מול המשרד

קריאה: פיצול המשרדים זאת הבעיה

יעקב מרגי: רבותיי, זה בגדול

יעקב מרגי:  אני חושב שפחות או יותר נגעתי ואם פספסתי משהו, נענה על כך בהמשך

יעקב מרגי:  הייתי רוצה שהמנכ"ל ידבר וכן תקציבן המשרד

משה גפני: בבקשה

משה גפני:  המנכ"ל, אם אפשר בקצרה כי אני רוצה שהחברים יתייחסו ואתם תשיבו לדבריהם

ינון אהרוני: שלום רב

ינון אהרוני:  אני ממלא מקום מנכ"ל המשרד

ינון אהרוני:  אתם יכולים לראות את עיקרי המדיניות של המשרד לשנים 2024-2023

ינון אהרוני:  אני לא אקריא את זה אלא אומר כמה מילים על כך

ינון אהרוני:  המשרד פועל לפיתוח ושיפור של שירותים למניעה וקידום של אוכלוסיות רבות שאת חלקן אפשר לראות כאן, החל מנוער בסיכון על כל הרצף כאשר המענים יכולים להיות החל ממספר שעות במועדונית עד בקצה הכי מרוחק נוער שנמצא אצלנו במסגרות חסות הנוער בצו בית משפט

ינון אהרוני:  נשים וילדים ממעגל האלימות, אנחנו מפתחים שירותים הן לנשים ולילדים והן לגברים אלימים מתוך הבנה שאם אנחנו לא מוציאים את הגבר מהמעגל הזה, הסיפור לא נגמר

ינון אהרוני:  אנחנו נותנים מענים על כל הרצף גם חוץ ביתי וגם בקהילה

ינון אהרוני:  מלחמה בעוני, אני חושב שאני לא צריך לפרט מה גם שהשר נגע בזה אבל אני רק אציין תוכניות כמו נושמים לרווחה, מרכזי עוצמה שמוודאים מיצוי זכויות של האוכלוסיות והמיזם לביטחון תזונתי

ינון אהרוני:  כל הפעולות שנוגעות באנשים עם מוגבלות, אנחנו פועלים להרחבה של שירותים לאוכלוסיות, למגוון האוכלוסיות כמו מש"ה, אוטיזם, אנשים עם מוגבלות פיזית מסוגים שונים

ינון אהרוני:      המשרד נערך במרץ לממש את חוק המוגבלויות שעבר בכנסת הקודמת

ינון אהרוני:  בבסיס החוק הזה, העיקרון המרכזי שלו הוא חופש הבחירה של אותו אדם עם מוגבלות ושאיפה לעבור לדיור בקהילה, בשונה ממה שקורה היום

חמד עמאר: הנושא הזה מתוקצב בתוך התקציב?     

ינון אהרוני: כמובן

ינון אהרוני:  כן

ינון אהרוני:       הסוגייה הנוספת היא הטיפול באזרחים ותיקים

ינון אהרוני:  כמובן שהמשרד פועל רבות גם בפיתוח מענים חוץ-ביתיים וכל מה שקשור בדיור, פיקוח על דיור מוגן ופיתוח של הטיפול בבתי אבות ובעיקר שירותים בקהילה במגוון רחב של שירותים

ינון אהרוני:  השר נגע בזה

ינון אהרוני:  אנחנו פועלים גם מול השלטון המקומי וגם מול האוצר כחלק מרפורמה או תהליך לשינוי בתחום הזה

ינון אהרוני:       הסוגייה האחרונה שאני אגע בה היא כל מה שקשור בביזור סמכויות וגמישות תקציבית בשלטון המקומי

ינון אהרוני:  גם בזה השר נגע

ינון אהרוני:  המשרד פועל כבר כמה שנים ברוב המינהלים שלנו כאשר המינהל המוביל הוא אזרחים ותיקים אבל גם בשח"ר וגם במינהל שלם פועלים בתחום הזה

ינון אהרוני:  השנה אנחנו נגביר את הקצב

חמד עמאר: ברשויות המקומיות צריך מצ'ינג?     

ינון אהרוני:  לא בעניין המצ'ינג

ינון אהרוני:  אני מדבר על ביזור

יעקב מרגי: ברשותך, הייתי צריך לומר את זה בסקירה

יעקב מרגי:  אנחנו מודעים לקושי של רשויות מקומיות בסוציו אקונומי 1 עד 3

יעקב מרגי:  אפשר לומר שגם ב-5 יש קושי אבל בואו נאמר 1 עד 3, להן יש קושי להשתתף במיזמים חשובים ובתוכניות חשובות

יעקב מרגי:  לצערי הרב אנחנו מחזקים את החזקים

יעקב מרגי:  אנחנו רואים תופעה שהרשויות החזקות מנצלות באופן מלא והחלשות לא מצליחות

יעקב מרגי:  אנחנו קשובים לכך

יעקב מרגי:  יש שיח ער ומתקדם עם האוצר

יעקב מרגי:  אני חושב שאנחנו נמצא את הנוסחה הנכונה

יעקב מרגי:  אנחנו צריכים לוודא שבמיזמים חדשים המצ'ינג לא יהיה תנאי כדי שיוכלו להשתתף אבל צריך לוודא שזה לא יהיה טריגר לראשי רשויות לקצץ את ההשקעה ברווחה

יעקב מרגי:  אנחנו רוצים מצד אחד לתת את השיפור במצ'ינג ומצד שני לוודא, לייצר איזה כלי, שאותן רשויות לא יקטינו את ההשקעה שלהן ברווחה כי אם זה יהיה כך, אז לא עשינו כלום

יעקב מרגי:  עובדים על זה

ינון אהרוני: אני אעבור מהר על עוד כמה שקפים

ינון אהרוני:  בשקף הזה אפשר לראות שאחד מכל עשרה אנשים בישראל מוכר במחלקה לשירותים חברתיים

ינון אהרוני:  מעל מיליון תושבים מוכרים למחלקות

ינון אהרוני:      במאמר מוסגר אני רוצה להגיד משהו שאולי כולם יודעים אבל צריך להזכיר אותו

ינון אהרוני:  משרד הרווחה לא מטפל רק באוכלוסיות מוחלשות

ינון אהרוני:  האוכלוסיות שנזקקות לשירותי המשרד הן מכלל האוכלוסיות בישראל ללא הבדל אם הן מהפריפריה או ממרכז הארץ, אם הן במצב סוציו אקונומי 10-9 או 1, 2

ינון אהרוני:  לדוגמה, אזרחים ותיקים, תראו בהמשך ששליש מהאזרחים הוותיקים נזקקים לשירותינו, השליש הזה הוא לא מגיע רק מאוכלוסיות מסוימות אלא זה חוצה את כל שכבות האוכלוסייה בישראל

ינון אהרוני:  נשים במעגל האלימות או משפחות במעגל האלימות, זה לא מאפיין רק אוכלוסיות מסוימות אלא זה חוצה את כל האוכלוסיות

ינון אהרוני:  אנשים עם מוגבלות מכל הסוגים שכמובן הם מגיעים מכל חתכי האוכלוסייה

ינון אהרוני:      אני רוצה לומר שמשרד הרווחה מטפל ועוסק בכל האוכלוסיות, בכל שדרות האוכלוסייה של מדינת ישראל ולא רק בעוני ולא רק באנשים הקרויים מסכנים או אנשים מהפריפריה אלא זה חוצה את כל האוכלוסיות ואת זה חשוב להזכיר למרות שאני בטוח כולם יודעים זאת

ינון אהרוני:       לא ארחיב כאן הרבה אבל כפי שתוכלו לראות – אם אני מפלח את האנשים שמקבלים שירות מהמשרד - שכמעט 250,000, שזה מעל 50 אחוזים, מקבלים שירות בתחום המוגבלות והזקנה, שזה בעצם – אני מתחבר למה שאמרתי קודם לכן - סוגיות טבעיות לחלוטין

ינון אהרוני:  כולנו נגיע לגיל זקנה ואנשים עם מוגבלות בדרך כלל נולדים כך, לא רק אבל בעיקר נולדים כך ובעצם אין שליטה על זה

ינון אהרוני:  כך מפולחת האוכלוסייה בישראל

ינון אהרוני:      עוני והדרה

ינון אהרוני:  אנחנו מדברים על כ-130,000 אנשים שמהווים כמעט 30 אחוזים מהאנשים שמקבלים שירות מאיתנו וכל מה שקשור בתפקוד משפחתי שזה נוער בסיכון, אנשים ממעגל האלימות וכך הלאה, סדר גודל של 100,000 אנשים שמהווים כ-20 אחוזים מהאוכלוסייה

ינון אהרוני:       אני רוצה לומר כאן מילה על השקף הזה שמראה לכם מה קרה פחות או יותר בעשור האחרון, במעבר מטיפול חוץ ביתי לטיפול בקהילה

ינון אהרוני:  אני קצת ארחיב על הנושא הזה

ינון אהרוני:  אם נסתכל על המערכות המדינתיות השונות, מערכת החינוך, מערכת הבריאות, מערכת הרווחה, המערכות האלה נותנות שירות ללקוח, לאזרח, או בקהילה או בחוץ ביתי

ינון אהרוני:  אם אני אקח את מערכת הבריאות, אדם מגיע לרופא עם איזושהי בעיה והרופא מחליט האם הוא יקבל שירות בחוץ ביתי, קרי, בית חולים, או יקבל שירות בקהילה, קרי, מרפאות חוץ, רופאים יועצים וכך הלאה

ינון אהרוני:  אותו דבר במערכת החינוך

ינון אהרוני:  יש את החינוך הביתי ויש את הקהילה וגם במערכת הרווחה

ינון אהרוני:  מערכת הרווחה יודעת לתת פתרונות

משה גפני: אם אפשר לסכם כי אני רוצה לתת לחברים

ינון אהרוני: כן

ינון אהרוני:  אני מסכם

ינון אהרוני:  יש כאן נתון מאוד חשוב

ינון אהרוני:  השאיפה של המשרד היא להעביר את השירותים או לתת מקסימום שירותים שאפשר בקהילה מתוך הבנה שטוב לתת לאזרח את השירות כשהוא בביתו עם משפחתו, עם הקהילה שלו התומכת וכך הלאה

ינון אהרוני:  כמובן שגם יש לזה אלמנט תקציבי משמעותי שאני יכול להפנות אותו לשירותים נוספים

ינון אהרוני:  המשרד עלה כמעט מ-65 אחוזים ל-80 אחוזים העברה מחוץ ביתי לטיפול בקהילה

משה גפני: אם אפשר לסכם את הדברים

משה גפני:  אתה תחזור לדבר אחרי שהחברים ישאלו את השאלות

ינון אהרוני: בסדר

ינון אהרוני:  אולי נעבור לדבר על התקציב

ינון אהרוני:  אני אפנה את הבמה לחנן פריצקי, סמנכ"ל תקציבים

חנן פריצקי: בוקר טוב

חנן פריצקי:  תקציב משרד הרווחה, כמו שאתם רואים, עולה באופן תדיר

חנן פריצקי:  אנחנו רואים עלייה גם בשנת 2023 וגם בשנת 2024

חנן פריצקי:  העליות בבסיס הן מאוד משמעותיות

חנן פריצקי:  אם אנחנו לוקחים בחשבון גם את תקציב ההכנסות שלנו, אנחנו מגיעים בשנת 2024 ל-14 מיליארד שקלים כולל הרשויות המקומיות, כולל ההכנסות, כולל מביטוח לאומי

חנן פריצקי:  זה מה שנמצא לפנינו

משה גפני: אם הכול עולה, למה יש סעיפים ריקים?     

חנן פריצקי: אין סעיפים ריקים

משה גפני: יש

חנן פריצקי: גם על זה נדבר

חמד עמאר: מה עם שנת 2023?     

חנן פריצקי: אנחנו מגיעים ל-13 מיליארד שקלים, קרוב ל-13 מיליארד שקלים כולל ברוטו, קרוב ל-10 מיליארד נטו

יעקב מרגי: היושב ראש, אני יכול להציע הצעת ייעול? כשאני הייתי, היה מסך אחד למצגת

יעקב מרגי:  אני מציע לפנות למנכ"ל הכנסת ולשים מסך אחד נוסף פה ומסך אחד נוסף פה

יעקב מרגי:  נתחיל עם ועדת כספים

חנן פריצקי: חלוקה ממש סכמתית של תקציב המשרד

חנן פריצקי:  כמו שאתם רואים, הענף הכי גדול במשרד הוא אנשים עם מוגבלות – 3,6 מיליארד שקלים כאשר בשנת 2024 הוא עולה ל-4 מיליארד שקלים

חנן פריצקי:  משפחות וילדים בסיכון – 2

חנן פריצקי: 4 מיליארד שקלים בשנת 2023 ושנה לאחר מכן הסכום הוא 2

חנן פריצקי: 56 מיליארד

חנן פריצקי:  אזרחים ותיקים – 483 מיליון שקלים בשנת 2023 ובשנת 2024 הסכום עולה ל-544 מיליון שקלים

חנן פריצקי:  שלם עולה ממיליארד שקלים למיליארד ו-41 מיליון שקלים

חנן פריצקי:      אפשר לדלג שני שקפים ולדבר על השקף הזה

חנן פריצקי:  השקף הזה מייצג תמונת מקרו של תקציב המשרד

חנן פריצקי:  כמו שאתם רואים, הרוב המוחלט של תקציב משרד הרווחה מופנה לאספקת שירותי רווחה

חנן פריצקי:  זה הדבר המרכזי שאנחנו עושים, מאוכלוסיות 24/7 שאנחנו מוציאים אותם לצערנו מחוץ לביתם עד מסגרות בקהילה

חנן פריצקי:  יש לנו שירותים לאורך כל הרצף

חנן פריצקי:  כל השאר זה בעצם מערך תומך, קטן, מאוד יעיל על מנת לספק שירותים לכל החוסים שנמצאים במסגרות

משה גפני: מה זה שכר עובדי משרד?     

חנן פריצקי: שכר עובדי משרד, זה אני, ינון, המפקחים

חנן פריצקי:  4,000 עובדי משרד

חנן פריצקי:  מפקחים, עובדים, מינהלים וכולי

חנן פריצקי:       כוח אדם ברשויות המקומיות, אלה כל המחלקות לשירותים חברתיים

חנן פריצקי:  אנחנו מממנים את העובדים שם ב-75 אחוזים

חנן פריצקי:  התפעול הוא חלק קטן

חנן פריצקי:      זה השקף האחרון שלי ואני אומר מילה על התוספות המרכזיות ב-2024-2023

חנן פריצקי:  החלוקה הסכמתית שלנו היא לתוספות העיקריות בשנת 2024-2023

חנן פריצקי:  הנושא הראשון הוא פיתוח שירותים לאנשים עם מוגבלויות

חנן פריצקי:  בשנת 2023 אנחנו בתוספת של 125 מיליון שקלים ובשנת 2024 נהיה עם תוספת של 476 מיליון שקלים כולל החוק

חנן פריצקי:  אני חושב שזאת תוספת משמעותית וכבדה שמציבה לנו הרבה מאוד אתגרים, התמודדות עם החוק והתמודדות עם השינויים שחלים בעקבות החוק

חנן פריצקי:      התמודדות עם אוכלוסיות במצבי סיכון – משפחות, ילדים בסיכון – תוספת של 110 מיליון שקלים בשנת 2023 ו-170 מיליון שקלים בשנת 2024

חנן פריצקי:      אזרחים ותיקים – תוספת של 55 מיליון שקלים בשנת 2023 ו-65 מיליון שקלים ב-2024

חנן פריצקי:       הרחבת המענים לצעירים - צעירים וצעירים בסיכון, עברייני מין, מכורים, דרי רחוב – תוספת של 31 מיליון שקלים בשנת 2023 ובשנת 34 מיליון שקלים בשנת 2024

חנן פריצקי:       חיזוק השירותים החברתיים בדגש על תוספת של עובדים סוציאלים ברשויות המקומיות וחיזוק מענים אזוריים – 9 מיליון שקלים בשנת 2023 ו-46 מיליון שקלים בשנת 2024

חנן פריצקי:      שיפוץ ובינוי מסגרות רווחה – תוספת של 150 מיליון שקלים ב-2023 ו-186 מיליון שקלים בשנת 2024

חנן פריצקי:      רגולציה – 26 מיליון שקלים בשנת 2023 ו-64 מיליון שקלים בשנת 2024

חנן פריצקי:      תמריצים לשירותי רווחה בשירותים האזוריים – 25 מיליון שקלים בשנת 2023 ו-60 מיליון שקלים בשנת 2024

חנן פריצקי:       כמו שאני אומר תמיד לעולם הצרכים שלנו רבים יותר מאשר אנחנו מקבלים תקציב

חנן פריצקי:  יחד עם זאת אנחנו קיבלנו תוספות משמעותיות שאנחנו מתכוונים ליישם אותן, מתכוונים לעשות הכי טוב שאנחנו יכולים בכל שקל ושקל ולשפר את שירותי הרווחה באופן מתמיד

חנן פריצקי:  תודה

משה גפני: תודה רבה

משה גפני:  אני מודה לכם

משה גפני:  אני אומר שיש כמה סעיפים שהם מחוקים

משה גפני:  אני גם מבין שהאוצר רוצה להחזיק כל מיני חברי כנסת, להגיד להם שנוסיף לכם, העיקר אל תתנגדו

משה גפני:  זאת המגמה במשרד האוצר? למה יש סעיפים מחוקים? הרי התקציב עולה

בן אבא: היושב ראש, איזה סעיפים מחוקים?      

משה גפני: לא חשוב

משה גפני:  יש למשל את הנושא הזה של סלי מזון

משה גפני:  היה תקציב של 50 מיליון שקלים

בן אבא: התקציב לנושא התמיכה במזון זהה למה שהיה בתקציב 2022

בן אבא:  בבסיס התקציב יש 46 מיליון שקלים

בן אבא:  למרות הקיצוצים הרבים שעליהם הממשלה החליטה, המשרד החליט לתת תוספות

משה גפני: תודה רבה

משה גפני:  בסדר

חמד עמאר: הקיצוצים עליהם החליטה הממשלה לא חלים על משרד הרווחה? הקיצוץ הרוחבי לא חל?     

בן אבא: הקיצוץ הרוחבי, לעת הבנייה של התקציב כמו שראיתם אותו וכמו שמוגש כאן לפנינו, בסיס התקציב, אחרי ליל הממשלה, קיצוצים בוודאי חלים על משרד הרווחה

בן אבא:  התוספת שמשרד הרווחה קיבל גדולה יותר מסך הקיצוצים וכך למעשה הרבה מהתוספת הוא בחר לשים במקומות - - -     

משה גפני: תכף ניכנס לזה

חמד עמאר: רגע

חמד עמאר:  לא הבנתי

חמד עמאר:  מה זאת אומרת?      

משה גפני: יהיו הרבה שאלות בנושא הזה

משה גפני:  אני מבקש שאתם תשיבו עליהן אבל קודם נאפשר למי שנרשם להתבטא

עאידה תומא סלימאן: אולי היא תיתן לנו את התשובה ונחסוך לנו

משה גפני: לא

משה גפני:  אי אפשר

יעקב מרגי: אחר כך לא יהיה מעניין

משה גפני: לא, בכל מקרה יהיה מעניין

משה גפני:  חבר הכנסת טיבי, בבקשה

משה גפני:  אחרינו חברת הכנסת עאידה תומא סלימאן

אחמד טיבי: תודה רבה

אחמד טיבי:  אני רוצה להודות לשר הרווחה השר מרגי

יעקב מרגי: זה המקום הקבוע שלך כאן בוועדת הכספים, היכן שאתה יושב?     

משה גפני: הוא יושב בכותל המזרח של ועדת הכספים

ינון אזולאי: בדרך כלל המקום הקבוע שלו זה היכן שאתה יושב

אחמד טיבי: אתה יושב במקומי, אדוני השר

יעקב מרגי: הכבוד כולו שלי

אחמד טיבי: תודה רבה

אחמד טיבי:  משרד הרווחה הוא אחד המשרדים החשובים ביותר לכלל האוכלוסיות בישראל אבל בעיקר לאוכלוסיות מוחלשות

אחמד טיבי:  לאחרונה אנחנו מרבים לדבר על משהו שאנחנו בחברה הערבית סובלים ממנו יום יום וזאת הפשיעה

אחמד טיבי:  בדרך כלל אנחנו רואים פשיעה, משרד לביטחון פנים ומשטרה

אחמד טיבי:  אבל אחד המשרדים החשובים במניעת פשיעה, בטיפול בגורמי פשיעה, זה משרד הרווחה

אחמד טיבי:      אתם הצגתם כאן במצגת חמש מטרות והצטערתי לא לראות מטרה עצמאית - טיפול בפשיעה בחברה הערבית

אחמד טיבי:  מטרה עצמאית

אחמד טיבי:  לא למשל אלימות במשפחה או מצוקה כמו שהיה

אחמד טיבי:  אני חושב שזה נושא מספיק חשוב, במיוחד לאור המספרים הגואים לאחרונה של מעשי רצח, 65 מעשי רצח עד כה מתחילת השנה, ומשרד הרווחה הוא אחד הכתובות והמשרדים החשובים לטיפול ומניעת הנגע הזה, במיוחד טיפול בצעירים, הכוונה, מניעה, טיפול, שיקום של אסירים

אחמד טיבי:      מונח לפניי נייר של מרכז מוסאווה

אחמד טיבי:  משרד הרווחה והביטחון החברתי דיווח כי 79 אחוזים מיישובי התוכנית נמצאים במדד סוציו אקונומי 2 ו-3

אחמד טיבי:  לשם השוואה, 24 אחוזים מהרשויות היהודיות נמצאות באותו מדד

אחמד טיבי:  אגב, לגבי התוכנית הכלכלית של הממשלה הקודמת, 550, שם היה כתוב שפערים סוציו-אקונומיים אלה באים לידי ביטוי בתופעות העוני ובצריכה מוגברת של שירותי רווחה, גם במבט לאומי

אחמד טיבי:  מספר הנפשות במשק בית בחברה הערבית גבוה פי 1

אחמד טיבי: 5 מהחברה היהודית אך ההכנסה נטו למשק בית נמוכה ב-33 אחוזים

אחמד טיבי:  תחולת העוני של משפחות ערביות בעלי שני מפרנסים הינה 16 אחוזים לעומת 4 אחוזים בחברה היהודית

אחמד טיבי:  שיעור המוכרים למערכת הרווחה בשנת 2019 הוא 17

אחמד טיבי: 7 אצל ערבים לעומת 10

אחמד טיבי: 6 בחברה היהודית

אחמד טיבי:  58 אחוזים, כמעט 60 אחוזים, מהילדים הערבים מתחת לקו העוני

אחמד טיבי:  45 אחוזים מהמשפחות הערביות מתחת לקו העוני

אחמד טיבי:      כמה נקודות

אחמד טיבי:  טיפול בתשתיות, מכובדי השר

אחמד טיבי:  יש צורך בשיפור תשתיות של מוסדות הרווחה והמחלקות לשירותים חברתיים ביישובי התוכנית בדגש על פיתוח, הקמה והסבה לשימוש במבנים רב תכליתיים

אחמד טיבי:  למען הסר ספק, תקציב זה הוא למטרת פיתוח תשתיות בלבד

אחמד טיבי:      יש לציין ש-90 אחוזים מהרשויות הערביות נמצאות באשכול 1 עד 4

אחמד טיבי:  כלומר, המצב הסוציו אקונומי בהן נמוך מאוד ומחייב טיפול על ידי הגדלת תקנים בשירותי רווחה

אחמד טיבי:  זה המקום לשוב ולדבר על כך שיש עובדים סוציאליים שנוטשים, גם בגלל התנאים וגם בגלל היעדר תקנים

אחמד טיבי:  יש להגדיל תנאים של עובדים סוציאליים ובנושא בו אנחנו מטפלים - הכרה במי שלמדו עבודה סוציאלית מחוץ לישראל, בעיקר אוניברסיטאות גם בחוץ לארץ אבל גם באוניברסיטאות הפלסטיניות וגם הירדניות וזאת בגלל המחסור בתוכניות שאתם הכרתם בהן כתוכניות מתאימות

אחמד טיבי:      לגבי התקציב של מחלקות הרווחה

אחמד טיבי:  אם התקציב היה מספיק גבוה והיה כולל את כל הרשויות הערביות, יכול להיות שאפשר היה לאבחן מראש ולמנוע מקרי רצח קשים מאוד

אחמד טיבי:  כולנו עדיין בטראומה של מקרה הרצח המשולש והמזעזע בטייבה

אחמד טיבי:  לא הייתה נורה אדומה במחלקת הרווחה

אחמד טיבי:  זה נושא ששווה התייחסות

אחמד טיבי:       באלימות ופשיעה ומעשי רצח, מכובדי השר ואדוני יושב ראש הוועדה, יש נרצחים, יש פצועים ויש פצועי נפש

אחמד טיבי:  אנשים עם מצוקות נפשיות בגלל הדבר הזה

אחמד טיבי:  יש ילדים שלא מצליחים לישון בלילה בגלל מקרה הירי

אחמד טיבי:  מדברים על הרצח אבל יש עשרות אלפי מקרי ירי בשנה בחברה הערבית

אחמד טיבי:  עשרות אלפי מקרים

אחמד טיבי:  למה אתה עושה כך? כי אתה מתפלא

אחמד טיבי:  גם אני מתפלא

אחמד טיבי:  עשרות אלפי מקרי ירי בשנה והם לא מדווחים

אחמד טיבי:  ברעננה אין מקרי ירי

יעקב מרגי: יש ישובים שזאת כמעט שגרה יומית

אחמד טיבי: למשל ברהט לפני חודש היה מקרה ירי, חילופי ירי שנמשכו ארבע-חמש שעות ובסופו של דבר נהרג ילד

אחמד טיבי:  עד אז המשטרה לא הגיעה

אחמד טיבי:  גם אחרי שהיה ירי במשך ארבע שעות

אחמד טיבי:  אתה מתאר לעצמך שביישוב שלך או שלך יהיה ירי של חצי שעה ולא תגיע המשטרה? אין מצב כזה

קריאה: אין מצב כזה

קריאה:  נכון

עאידה תומא סלימאן: גם השוטרים נכנסו לשגרה או שזה עניין תרבותי

אחמד טיבי: מכובדי היושב ראש, לפחות השר הזה לא אמר שזאת מנטליות של ערבים

אחמד טיבי:  הוא יושב כאן חצי שעה ולא אמר את זה כי הוא חצי ערבי

אחמד טיבי:  הוא בא מהתרבות הזאת

אחמד טיבי:  יש אנשים אלימים בכל חברה

אחמד טיבי:  אגב, החברה הזאת, החברה הערבית שהמפכ"ל אמר עליה שזאת מנטליות של ערבים ועכשיו היה עוד שר בזוי אחד שאמר אותו משפט ברדיו 103FM, לפני שנת 2000 שיעור הפשיעה בה היה אחד מהנמוכים באזור, במזרח התיכון

אחמד טיבי:  עכשיו הוא הגבוה ביותר

אחמד טיבי:  יש תהליכים ובתהליכים צריך לטפל

אחמד טיבי:  אחרי אירועי 2000 והפגנות 2000 דוח אור אמר שהמשטרה מתייחסת אל הציבור הערבי כאל אויבים ולא כאל אזרחים

אחמד טיבי:  התרשלו בטיפול בפשיעה בחברה הערבית, נתנו לנשק לזלוג

אחמד טיבי:  אתה יודע מה מקור הנשק מספר אחד בחברה הערבית? בסיסי הצבא

עאידה תומא סלימאן: זאת לא רשלנות

עאידה תומא סלימאן:  זאת מדיניות

אחמד טיבי: 70 אחוזים מהנשק מגיעים מבסיסי הצבא

אחמד טיבי:  יכול לזלוג חודש, חודשיים, שנה, שנתיים, עשר שנים אבל איך זה שמאז הנשק הזה זולג מבסיסי הצבא אפשר לאתר משאית נשק בסודן ולהפציץ אותה מבחוץ אבל מכונית סקודה שנכנסת לאום אל פאחם, נכנסת ויוצאת חופשי, סקודה עם חלונות שחורים

אחמד טיבי:  איך זה קורה? משרד הרווחה אחד הכתובות העיקריות לטיפול בנושא הזה

אחמד טיבי:       השר דיבר על ביטחון תזונתי

אחמד טיבי:  יש דרישה של כל העמותות שעוסקות בביטחון תזונתי לתוספת של 260 מיליון שקלים לפרויקט החשוב הזה

אחמד טיבי:  אגב, אני רוצה דווקא לומר מילה טובה על דרעי שעסק בנושא הזה בשנים האחרונות

אחמד טיבי:  הנושא הזה לא היה בטיפול והוא לקח אותו כפרויקט

אחמד טיבי:  כולם נהנו מזה, יהודים וערבים

אחמד טיבי:  צריך להגדיל את זה, להמשיך את זה ולהרחיב את זה

אחמד טיבי:  תודה רבה

משה גפני: תודה

משה גפני:  עאידה, בבקשה

עאידה תומא סלימאן: תודה רבה

עאידה תומא סלימאן:  אני קודם כל רוצה להודות לך כבוד השר

עאידה תומא סלימאן:  אני יודעת שאתה נכנסת בכל הכוח לתפקיד ואתה רוצה להביא שינוי

עאידה תומא סלימאן:  כבר הייתה לנו ישיבה והישיבה התקיימה גם עם פורום מנהלי לשכות הרווחה הערבים והיית קשוב

עאידה תומא סלימאן:  העלינו שם כמה נושאים שהם ממש חשובים

עאידה תומא סלימאן:      אמנם יש לי גם נושאים שהם לכלל האוכלוסייה

עאידה תומא סלימאן:  מישהו אתמול שאל אותי למה אני מעלה בדיוני ועדת הכספים רק את הצרכים של האוכלוסייה הערבית ואמר לי שאני מאוד מגזרית

עאידה תומא סלימאן:  אמרתי שאם אני לא אעלה, אני לא בטוחה שיהיו רבים שיעלו

עאידה תומא סלימאן:  שנית, גפני תמיד מקצץ לי בזמן הדיבור כשאני מגיעה לנושאים הכלליים

עאידה תומא סלימאן:      אני רוצה להדגיש שוב את העניין של המצ'ינג

עאידה תומא סלימאן:  אנחנו יודעים שהרבה מהתקציבים שהיה אפשר לנצל אותם במקומות שהכי חשוב לנצל, תוכניות שהכי חשוב לנצל אותם במצבים של מדרג סוציו אקונומי נמוך, מוחזרים והולכים בחזרה לאלה החזקים כי אלה שהיו צריכים לנצל את התוכניות האלה, אין להם את ה-25 אחוזים

עאידה תומא סלימאן:  אני הצעתי לכמה שרים – ואני מציעה שוב - להגדיר כמה תוכניות לפי הצרכים של אוכלוסיות כתוכניות בעלות אופי של צורך לאומי, לדרג אותן ולהוריד את המצ'ינג בתוכניות הספציפיות האלה עד למצב סוציו אקונומי 4

עאידה תומא סלימאן:  כלומר, אם באוכלוסייה הערבית הנושא של טיפול ושיקום וטיפול בנפגעי פשיעה הוא צורך מאוד גבוה, בואו תפטרו את התוכניות האלה מהמצ'ינג של הרשויות המקומיות כך שיוכל להצטרף

עאידה תומא סלימאן:  אם תרצו להבטיח שהרשויות המקומיות לא יעזבו את החלק שהיו צריכות להשקיע, תתנו את זה בכל שמה שהשקעת בשנה שעברה במצ'ינג, אתה חייב להשקיע בתוכניות נוספות שאתה מכניס

עאידה תומא סלימאן:  הרי ממילא יש בעיה רצינית

עאידה תומא סלימאן:      היה שיח בינינו על העניין של ניצול תקציב מסגרות חוץ ביתיות

עאידה תומא סלימאן:  אתם אומרים, וזה בסדר, שמכוונים לפעילות יותר קהילתית וקליטה בתוך הקהילה ושירותים בקהילה

עאידה תומא סלימאן:  מצד אחד חלק מהרשויות המקומיות הערביות או הלשכות כן הולכות בכיוון הזה ואז התקציב שניתן להן מתחילת השנה למסגרות חוץ ביתיות, יש בו עודפים

עאידה תומא סלימאן:  נלחמנו כדי להגיע למצב שתאפשרו להן שינצלו את המסגרת הזו ב-50 אחוזים

עאידה תומא סלימאן:  אני מבקשת שהשר ייתן הוראה שאפשר לנצל את כל העודף של התקציב של המסגרות החוץ ביתיות או לפחות 70 אחוזים ממנו ולהעביר אותו לתוכניות אחרות, ללשכה עצמה

עאידה תומא סלימאן:       הדבר הנוסף הוא הבינוי וגם הוא קשור לאיוש

עאידה תומא סלימאן:  אתם מכוונים לעבודה סוציאלית יותר קהילתית ותוכניות קהילתיות

עאידה תומא סלימאן:  יש לכם תת-איוש

עאידה תומא סלימאן:  אתם יודעים שכ-1,000 תקנים לא מאוישים

עאידה תומא סלימאן:  איך תעשו את זה? כלומר, איך אפשר? קודם כל, יש לשכות רווחה שאין להן מקום לעובד סוציאלי נוסף ואין אפשרות לשים לו שם שולחן כדי שישב

עאידה תומא סלימאן:  אתם יודעים שאלה דווקא הרשויות המקומיות שצריכות הכי הרבה את הבינוי

עאידה תומא סלימאן:  אתם קושרים את הבינוי - היה לנו מקרה עליו דיברנו - בחובות, ביעילות ועוד

עאידה תומא סלימאן:  תוציאו את התקציבים של הבינוי מהקשר הזה

עאידה תומא סלימאן:  תעשו כמו שעשו במשרד החינוך, לא שהם מצטיינים, תעשו להם קופה נפרדת שלא קשורה בשום דבר אחר ותנו להם לבנות חלקים

עאידה תומא סלימאן:      בעניין של האיוש

עאידה תומא סלימאן:  איך אפשר להגביר את העבודה הקהילתית אם אתם בתת איוש ואין לכם מי שיאייש את התקנים? זה אומר שיהיו עוד תקנים שלא יהיו מאוישים ואז העבודה הקהילתית הזאת תקרוס

עאידה תומא סלימאן:      הדבר הנוסף שהייתי רוצה לדבר עליו זה הביטחון התזונתי

עאידה תומא סלימאן:  כשאתם אומרים שלא תהיה הורדה מהתקציב, זה אומר 90 מיליון? לא הצלחתי למצוא את הסכום הזה

עאידה תומא סלימאן:  התקציב יהיה 90 מיליון שקלים?     

קריאה: או 125

עאידה תומא סלימאן: אני רוצה להבין

עאידה תומא סלימאן:  הביטחון התזונתי, הסכום הוא 90? הוא 125 מיליון? מה בדיוק הסכום? אנחנו רוצים לדעת מספר

עאידה תומא סלימאן:       כל הכבוד ל-ש"ס ולרב דרעי שהכניס את הנושא להסכמים הקואליציוניים אבל הגיע הזמן לבדוק את המנגנון

עאידה תומא סלימאן:  המנגנון הזה צריך להיות קשור לרווחה ולא למשרד הפנים

עאידה תומא סלימאן:  אני רק נותנת דוגמה אחת

עאידה תומא סלימאן:  בכסף שחולק במשרד הפנים נעשתה בדיקה

עאידה תומא סלימאן:  נמצא שאדם במודיעין קיבל בסביבות 640 שקלים ואדם בקסום בנגב קיבל 14 שקלים בממוצע

עאידה תומא סלימאן:  המנגנון לא עובד נכון במשרד הפנים כי זה קשור להנחות בארנונה וכולנו יודעים שזה לא עובד בצורה כזאת

קריאה: אני חושב שזה צריך לעבור באופן ברור למשרד הרווחה

עאידה תומא סלימאן: בעניין של המעונות השיקומיים

עאידה תומא סלימאן:  אתם עלולים להגיע למצב בו יקרסו המעונות השיקומיים

עאידה תומא סלימאן:  מה מתוכנן בעניין הזה של המעונות השיקומיים ותוכניות לטיפול ושיקום?     זה יהיה מאוד מוזר אם עאידה לא תתייחס לתקציבי אלימות נגד נשים

עאידה תומא סלימאן:  זאת תהיה פדיחה

עאידה תומא סלימאן:  אני חיפשתי בנרות כמה תקציב יש למרכזי סיוע, כמה תקציב יש למקלטים, ואני הלכתי לפי ההמלצה שלך כבוד השר לא להכניס שום חוק שאין לו כיסוי תקציבי

עאידה תומא סלימאן:  אני הצלחתי לחוקק את החוק של טיפול בגברים אלימים ונעשתה הקצאה תקציבית משנה שעברה בסכום של שבעה מיליון שקלים

עאידה תומא סלימאן:  האם ההקצאה התקציבית שנעשתה אז מועברת לשנה הזאת כדי לאפשר את הקיום? הוויכוח על מיקור חוץ, נדבר עליו אחר כך אבל כמה אתם מקצים לחוק הזה והאם מביאים בשנה הזאת את התקציב שאושר בשנה שעברה

משה גפני: חנן, אתה תצטרך להשיב על השאלות האלה

חמד עמאר: אדוני היושב ראש, כבוד השר

חמד עמאר:  שמעתי אותך בתחילת הדיון ובאמת דיברת מעומק ליבך

חמד עמאר:  אני מכיר אותך הרבה שנים ואני יודע שאתה השר המתאים במשרד המתאים

חמד עמאר:  אני יודע שהנושא הזה קרוב מאוד לליבך אבל אני רוצה לדבר בנושא התקציב ואתה אמרת שהתקציב לא ייפגע אלא אפילו יעלה בקרוב לשני מיליארד שקלים בשנתיים הקרובות

חמד עמאר:  כולנו יודעים שיהיה קיצוץ רוחבי

חמד עמאר:  חבל שאנחנו לא מביאים את זה ואני פונה לאוצר ואומר שאנחנו לא נאשר כאן תקציב שבאמת אחרי שהוא יעבור, תבואו לכאן עם קיצוץ תקציבי רוחבי למשרדים

חמד עמאר:  אם היינו יודעים עכשיו כמה קיצוץ מתוכנן במשרד הרווחה, כמה תוספת תהיה למשרד הרווחה, היינו מאשרים יותר תקציב ומבינים אותו יותר מאשר להגיע לכאן עם תקציב חסר

חמד עמאר:  אני חושב שהתקציב שמובא בפנינו הוא לא התקציב שיהיה בסופו של דבר למשרד הרווחה

חמד עמאר:      דיברת על הנושא של מחסור בכוח אדם

חמד עמאר:  לא שמענו מה התוכנית של משרד הרווחה על מנת לתגבר את כוח האדם כי אתה וכולנו רוצים שהאנשים עם מוגבלות יהיו בקהילה, יהיו מחוץ לבית, לא יישארו בבית, ישתלבו

חמד עמאר:  אין אחד שלא רוצה את זה אבל אתה מביא את זה בלי להביא תוכנית מוסדרת לוועדת הכספים כדי שנראה אותה ואת התקציבים מוקצים על מנת להגדיל את כוח האדם

חמד עמאר:  שמעתי שהמספר של האנשים המקצועיים החסרים בנושא הזה יכול להגיע ל-1,000

חמד עמאר:  לכן צריך תוכנית מסודרת ואפילו תוכנית רב שנתית ולא תוכנית של שנה

חמד עמאר:  זה לא יכול לבוא בשנה אחת

חמד עמאר:  זה לא יכול לבוא בתקציב אחד אלא צריך לבוא בכמה תקציבים

חמד עמאר:  הנושא של כוח אדם הוא נושא מאוד חשוב, נושא שיעזור

חמד עמאר:  אתם בעצמכם אמרתם ששליש מהאוכלוסייה צריכים מענה במשרד הרווחה

חמד עמאר:       נושא המצ'ינג

חמד עמאר:  אני העליתי את הנושא בהתחלה

חמד עמאר:  אני מכיר את הנושא מרשויות מקומיות

חמד עמאר:  הרבה רשויות מקומיות, לא רק במגזר הערבי אלא גם במגזר היהודי וגם במגזר הדרוזי, אין להן את היכולת לתת מצ'ינג ולכן הרבה תוכניות מפספסות בגלל הנושא של המצ'ינג

חמד עמאר:  אני רוצה לקבל תשובה לשאלה מה עושים עם אותן רשויות שבאמת מחמיצות תוכניות חשובות מאוד בגלל מחסור תקציבי שיש להן

חמד עמאר:      נושא נוסף עליו אני רוצה לדבר

חמד עמאר:  הוכנה תוכנית למגזר הערבי וגם למגזר הדרוזי

חמד עמאר:  עברתי על התקציב ולא ראיתי בו תקציב ייעודי

חמד עמאר:  מה שציינו בתוכנית, לא ראיתי בתקציב לרשויות המקומיות הערביות והדרוזיות

חמד עמאר:  גם בבינוי, גם בטיפול, בכל מה שקשור לרווחה, מה שהוקצה בתוכניות החומש ובתוכניות תלת שנתיות למגזר הדרוזי – לא ראיתי בתקציב

חמד עמאר:  אולי תאירו את עיניי כדי שאראה זאת בתקציב כי אולי פספסתי למרות שאני חושב שלא פספסתי כי עברתי יותר מפעם אחת כדי למצוא את התקציב גם למגזר הערבי וגם למגזר הדרוזי ולא מצאתי אותו

משה גפני: במגזר הדרוזי יש פיתוח

חמד עמאר: ראיתי את זה אבל יש עוד תקציבים שם ולא מצאתי אותם

חמד עמאר:  כל שנה אני רואה את אותו סעיף

חמד עמאר:  שנים רבות אני עובר על התקציב ורואה את אותו סעיף פיתוח

קריאה: גם כשהיית באוצר?     

משה גפני: שנה אחת הכנת את התקציב

חמד עמאר: נכון, לכן שמנו שם תקציבים

חמד עמאר:       ניצולי שואה

חמד עמאר:  אדוני השר, אני זוכר שבממשלה הקודמת הגדלנו את המענק לניצולי שואה בקרוב ל-60 אחוזים

חמד עמאר:  האם יש תוכנית גם בתקציב הזה להגדיל את מענק לניצולי השואה? כולנו יודעים שהאוכלוסייה הזאת היא אוכלוסייה נזקקת והיא אוכלוסייה שצריך לעזור לה

חמד עמאר:  אמרת כאילו תוקפים על כך שאין תקציבים ולא יכולים לקנות תרופות, אבל תראה, כל אחד מהיושבים כאן רוצה שהאנשים האלה יחיו בכבוד ושיהיה להם טוב במדינת ישראל

חמד עמאר:  אין אחד שלא רוצה את זה

חמד עמאר:       עוד נושא אחד בעניינו פנו אלי הרבה מהמגזר הדרוזי

חמד עמאר:  אדוני השר, זה דבר מאוד חשוב

חמד עמאר:  פנו אלי הרבה משפחות יש להן בנות שעברו את גיל 21 והן עם מוגבלות מאוד קשה, גם פיזית וגם שכלית, ואלה ילדות שזקוקות לטיפול אבל אחרי גיל 21 אין להן מסגרת

חמד עמאר:  הילדות האלה נשארות בבית והמשפחה מטפלת בהן

חמד עמאר:  או האבא או האימא מוותרת על עבודה ונשארת בבית עבור אותן ילדות

חמד עמאר:  מה המשרד יכול לעשות עבור אותם ילדים מסכנים שזקוקים הכי הרבה לטיפול?     

משה גפני: תודה רבה

משה גפני:  ולדימיר ואחריו אימאן

ולדימיר בליאק: תודה רבה אדוני היושב ראש

ולדימיר בליאק:  אדוני השר, קודם כל אני מאחל לך הצלחה

ולדימיר בליאק:  זה משרד מאוד חשוב

ינון אזולאי: תדע לך שלא לכל אחד ולדימיר מאחל כאן הצלחה

ולדימיר בליאק: בדיוק

ולדימיר בליאק:  זה אירוע נדיר

חמד עמאר: יש לנו שר מיוחד וכולנו אוהבים אותו

חמד עמאר:  מרגי חבר של כולם

ולדימיר בליאק: ברשותכם, אני רוצה להתייחס לחמש סוגיות

ולדימיר בליאק:  קודם כל, יש לי שאלה שהיא יותר מתמטית

ולדימיר בליאק:  אדוני השר, אתה אמרת שאף סעיף בתקציב לא ייפגע

ולדימיר בליאק:  אין לי סיבה לא לסמוך עליך

ולדימיר בליאק:  אבל אני יודע שהיה כבר קיצוץ רוחבי של אחוז וחצי ועוד שלושה אחוזים בדרך ואני יכול להעריך, לא בזהירות, שלאור מצב הכנסות המדינה בהמשך השנה יידרש עוד קיצוץ

ולדימיר בליאק:  כיצד זה מסתדר מול האמירה שלך?     חוק שירותי רווחה לאנשים עם מוגבלויות

ולדימיר בליאק:  העברנו את החוק הזה בלילה ההיסטורי ההוא בכנסת הקודמת

ולדימיר בליאק:  זה אתגר מאוד מאוד גדול של המשרד

ולדימיר בליאק:  אתה צודק אבל זו מטרה ערכית, ציונית מהמעלה הראשונה וחשוב מאוד שהמשרד יתרכז בה

יעקב מרגי: לכן פתחתי בה

ולדימיר בליאק: קצבאות אזרח ותיק

ולדימיר בליאק:  קצבת אזרח ותיק נשחקה מאוד ב-20 השנים האחרונות ובטח עכשיו בתקופה של אינפלציה גבוהה

ולדימיר בליאק:  לפני שנה היו מגעים לגיבוש מתווה הדיפרנציאלי להעלאת קצבת אזרח ותיק

ולדימיר בליאק:  יושבת כאן השרה לשעבר מירב כהן שהייתה חלק מהמגעים

ולדימיר בליאק:  אני ציפיתי שהרפורמה הזאת תיכנס למסגרת חוק ההסדרים ולצערי לא מצאתי אותה

ולדימיר בליאק:  גובה הקצבה היום הוא פשוט עלוב, הסכום הוא 1,560 שקלים ואנחנו חייבים להעלות את הסכום

ולדימיר בליאק:  אני אשמח לשמוע את ההתייחסות שלך

ולדימיר בליאק:      הסוגייה של הביטחון התזונתי

ולדימיר בליאק:  יש בישראל כחצי מיליון משפחות שנמצאות של אי ביטחון תזונתי

ולדימיר בליאק:  ושוב, בסוף אנחנו כאן בדיונים על התקציב ולא בוחנים כאן את היושרה של השרים

ולדימיר בליאק:  אתה אמרת שזה יהיה וכרגע אין מענה אמיתי בתקציב

ולדימיר בליאק:  אני אשמח מאוד אם כן יהיה מענה אמיתי בתקציב ולא ברמה של הבטחות של השרים אלא ברמה של המספרים כי בסוף אנחנו מאשרים כאן מספרים ולא הבטחות

ולדימיר בליאק:       הסוגייה האחרונה, אני חושב שעאידה כבר דיברה עליה, היא מעונות יום שיקומיים

ולדימיר בליאק:  הבנתי שיש מעונות שנמצאים היום בסכנת סגירה והילדים עלולים להישאר בבית

ולדימיר בליאק:  אני מאוד אשמח להתייחסות של המשרד

ולדימיר בליאק:  תודה רבה

אימאן ח'טיב יאסין:  צוהריים טובים לכולם

אימאן ח'טיב יאסין:  כמובן שאני מצטרפת לברכות ואיחולי הצלחה מכל הלב

אימאן ח'טיב יאסין:  אין ספק שאני סומכת גם על האיש שחשוב לו הנושא הזה ובטוחה שכבודו ידאג ליישם את מה שהצגת כאן

אימאן ח'טיב יאסין:      אני רוצה להתייחס גם כעובדת סוציאלית

יעקב מרגי: אתם מבינים למה חסרים לנו עובדים סוציאליים? הם באים לכנסת

אימאן ח'טיב יאסין: אני מנסה לאורך כל הדרך להראות שיש אפשרות להשפיע גם משם

אימאן ח'טיב יאסין:  אני רואה קשר ישיר בין המעמד של העובדים הסוציאליים לבין המצב של האוכלוסייה והסטטוס של משרד הרווחה והתקציב של משרד הרווחה

אימאן ח'טיב יאסין:  אני חושבת שאם אנחנו באמת רוצים לתת את השירות הנאות והראוי לאנשים ולהוציא אותם ממעגלי המצוקה ולא רק ממעגלי העוני, צריכים קודם כל להוציא גם את העובדים הסוציאליים ממעגלי העוני

אימאן ח'טיב יאסין:  לא יכול להיות שעם השכר שהם מקבלים עבור עבודתם, השעות הם משקיעים והמספר הנוראי שהם אמורים לתת לו מענה ובטוח שהם לא מצליחים, שאנחנו נראה שינוי בטווח הארוך

אימאן ח'טיב יאסין:       אני חושבת והייתי רוצה לראות איך בתוך התקציב הזה מתחיילים לראות ניצנים של שינוי המעמד של העובדים הסוציאליים מבחינת תנאי העסקה ואני עוד לא מדברת על המבנים ועל הביטחון האישי של העובדים הסוציאליים במקומות בהם הם עובדים ובמיוחד אם אנחנו מדברים על מחסור באיוש של התקנים וטוב שאנחנו אומרים שיש מחסור באיוש ולא תמיד זה נובע ממחסור בעובדים סוציאליים

אימאן ח'טיב יאסין:  אני יודעת וגם אתה והצוות במשרד יודע שיש עובדים סוציאליים שלא עובדים במקצוע כי לא משתלם להם לעבוד במקצוע וגם לא בטוח לעבוד בו

אימאן ח'טיב יאסין:  לכן אם אנחנו נשים דגש על הנקודה הזאת, אנחנו נפיק הרבה תועלות בהמשך

אימאן ח'טיב יאסין:      בנושא של ההדרה ושל העוני

אימאן ח'טיב יאסין:  כל שנה אנחנו מסתכלים על דוח העוני, גם הדוח של הביטוח הלאומי וגם הדוח האלטרנטיבי, ולצערי הרב אנחנו תמיד נמצאים באותה סיטואציה ולא רואים שם בשורות אלא להיפך

אימאן ח'טיב יאסין:  אני רוצה להסתכל על העוני לא רק במובן החומרי למרות שזה מאוד חשוב

אימאן ח'טיב יאסין:  אם אנחנו נדבר על עוני רק ברמה החומרית, אנחנו גם צריכים לדאוג לא רק לדבר על הלחם אלא אנחנו צריכים לדבר על האפשרות של תזונה בטוחה שמאפשרת גם גדילה של ילדים ושל תינוקות שהם בריאים קודם כל בגופם ואז גם יהיו בריאים בנפשם

אימאן ח'טיב יאסין:  לכן אני מייחלת ליום הזה ואני מקווה שבקדנציה שלך אתה תתחיל לעבוד על הסוגייה של יציאה גם מהעוני החברתי ולתת לאנשים שנמצאים במעגלים האלה לא רק את הדבר החומרי אלא להתחיל לתת להם את החכות ולאפשר להם לקבל כלים

אימאן ח'טיב יאסין:  אם לא לדור של האבות, אז לפחות לדור של הילדים

אימאן ח'טיב יאסין:  לאפשר להם מסגרות שמייצרות גם אפשרות לימודית וגם אישיותית, שתיתן להם חוסן אישי וחברתי כדי שיוכלו לצאת מהמקום הזה

אימאן ח'טיב יאסין:       אני יודעת שזה דבר ארוך טווח אבל צריך להתחיל בנקודה ברורה עם תוכניות ברורות ולדאוג גם למשאבים הדרושים בסוגייה הזאת

אימאן ח'טיב יאסין:      לא אחזור על הסוגייה של הביטחון התזונתי

אימאן ח'טיב יאסין:  שמענו כאן לגבי הסכומים שהייתה התיימרות לתת אותם

אימאן ח'טיב יאסין:  אנחנו מודעים ומודעות למגבלות של התקציב אבל המגבלות של התקציב הן גם סדר עדיפות ולכן חשוב גם להגיד כאן מה באמת יישאר אחרי הקיצוץ ומה המנגנון דרכו הוא יחולק

אימאן ח'טיב יאסין:  אני יודעת שאם אנחנו נשים את זה בתוך משרד הרווחה, זה כאילו עדיין יחזיר אחורה את משרד הרווחה למקום של הסעד ולא למקום של הרווחה אבל בכל זאת אם אנחנו עדים, ואנחנו כן עדים וראינו, לכך שהכרטיסים והתקציבים חולקו בשנתיים האחרונות במיוחד בתקופת הקורונה, אני חושבת שהיה פספוס אחד גדול ואני חושבת שיש לי הרבה שותפים למחשבה הזאת

אימאן ח'טיב יאסין:       נקודה אחרונה

אימאן ח'טיב יאסין:  עבודה קהילתית

אימאן ח'טיב יאסין:  אני חסידה גדולה של עבודה קהילתית ואני מאמינה שמשם תבוא הישועה כי בעבודה קהילתית אפשר באמת שתהיה סולידריות חברתית של כולם שיכולים לעבוד ביחד ולהיות מנוף ליישוב ולחברה עצמה

אימאן ח'טיב יאסין:  אני מצפה לראות בתקצב הבא דגש מאוד מיוחד על עבודה קהילתית

אימאן ח'טיב יאסין:       על הנקודה של המצ'ינג חבריי דיברו

אימאן ח'טיב יאסין:  אני רוצה לתת דגש על הרשויות שכבר נמצאות בחובות

אימאן ח'טיב יאסין:  בקרוב יש לנו ישיבה בקשר לאחד היישובים

אימאן ח'טיב יאסין:  דווקא היישובים האלה שהם במצוקה קשה, צריך לשים עליהם את הדגש

מיכל שיר סגמן: ברכות לכבוד השר, האדם הנכון במקום הנכון

מיכל שיר סגמן:  יש לי מספר שאלות

מיכל שיר סגמן:  כידוע בקדנציה הקודמת הייתי יושבת ראש הוועדה לזכויות הילד ויש הרבה מאוד שאלות והרבה מאוד דיוני המשך שמקיים ידידי חבר הכנסת אלי דלל היושב ראש הנוכחי שעושה בוועדה עבודה נפלאה

מיכל שיר סגמן:  בשנה שעברה קמה התוכנית הלאומית להצלת מערך בריאות הנפש לילדים ונוער שאנשי משרד הרווחה עם משרד החינוך והבריאות הקימו

מיכל שיר סגמן:  התוכנית הזאת קמה כדי לתת מענים רגשיים ונפשיים לילדים ונוער, מאחר ואנחנו יודעים שיש עלייה דרסטית, במיוחד אחרי הקורונה, בשיעורי דיכאון וחרדה ומצוקות נפשיות של ילדים ונוער

מיכל שיר סגמן:      השאלה הראשונה היא כיצד צפוי משרדך לתקצב את רכיבי התוכנית שבאחריותו

מיכל שיר סגמן:  שאלה שנייה היא מה הם הרכיבים שתוקצבו והאם מדובר בתקציב תוספתי על הקיים היום

מיכל שיר סגמן:        מספר הילדים ובני הנוער שזקוקים למענה אשפוזי גדל בצורה מאוד מאוד משמעותית

מיכל שיר סגמן:  אני זוכרת את הדיונים שקיימנו בנושא עוד בקדנציה הקודמת

מיכל שיר סגמן:  נוצר עוול כלפי ילדים שנמצאים היום באשפוז והם נשארים באשפוז למרות שזה פוגע בהם

מיכל שיר סגמן:  הם כבר צריכים להשתחרר אבל אין להם לאן להשתחרר

מיכל שיר סגמן:  האם התקציב השנה נותן לכך מענה? אין צורך להחזיק ילד באשפוז שפוגע בו

מיכל שיר סגמן:       שאלה שלישית ואחרונה

מיכל שיר סגמן:  היום ילדים שיש שנפגעו מינית זכאים לקבל טיפול במרכזי טיפול ייעודיים לפגיעות מיניות ללא עלות

מיכל שיר סגמן:  לעומתם ילדים נפגעי אלימות שהשלכות הפגיעה בהם קשות לא פחות לא זכאים לשירות דומה

מיכל שיר סגמן:  השאלה היא איך צפוי משרד הרווחה לפעול כדי לממן שירותים טיפוליים גם עבור ילדים שהם נפגעי אלימות

מיכל שיר סגמן:  תודה רבה

מירב כהן: חשוב לי לומר שזה חס וחלילה לא ביקורת שהיא אישית ואני מאוד מאוד מעריכה את כל העוסקים במלאכה, את גפני, יושב ראש הוועדה, שעשה רבות למען שורדי השואה

משה גפני: נכון

משה גפני:  ועדת הכספים עבדה על זה

יעקב מרגי: לכן לא קיבלת תגובה כמו שקיבלה מרב מיכאלי

מירב כהן: וגם אותך מרגי, השר מרגי, אני אוהבת מאוד

מירב כהן:  אני רק אגיד לך שהביקורת של שורדי השואה לעניין התרופות נוגעת לתרופות שלא בסל

מירב כהן:  על כך הם מלינים

משה גפני: אני רוצה להגיד לך שאני עוסק בנושא של ניצולי השואה במשך כל השנים שאני כאן

משה גפני:  את יודעת את זה

מירב כהן: נכון

משה גפני: השר דיבר על האווירה שנוצרה שכאילו לא מטפלים בנושא של ניצולי השואה ולא היא

משה גפני:  לא מטפלים מספיק - אני מסכים, צריך לטפל יותר – אני מסכים, אבל לא מטפלים? את יודעת שתמיד הרנטה הגרמנית הייתה הדוגמה הטובה ביותר

משה גפני:  היום מדינת ישראל נותנת לניצולי השואה יותר מהרנטה

מירב כהן: יושב ראש הוועדה, עשית רבות וגם חשוב לי לומר בפורום המכובד הזה שתודות לרצון הטוב שלך גם הקמנו את הוועדה למען שורדי השואה בכנסת הנוכחית כי אתה נתת לזה את ברכת הדרך ואני מוקירה את זה

מירב כהן:  באמת יש כאן אנשים נהדרים אבל אחרי שנתנו את כל האמירות האלה, התקציב הנוכחי שהגיע מבחינה חברתית, מה שהממשלה הזו אישרה תחת ידה, אין בו בשורות חברתיות ובפרט אין בו שום בשורה לשורדי השואה

מירב כהן:  זה לא מבטל את מה שנעשה שנים קודמות, שגם לי הייתה הזכות לקחת חלק בזה, גם ליושב ראש מפלגתי יאיר לפיד יש מניות רבות והוא הביא מיליארדים לנושא הזה, אבל אנחנו עדיין במצב שיש סדר גודל של 40 אלף שורדי שואה עניים

מירב כהן:  זה המצב הנתון

מירב כהן:  כל ממשלה בעשור האחרון הביאה משהו, תרמה משהו בתקציב, משהו תוספתי כדי לצמצם את התופעה הזו והממשלה הזו לראשונה לא הביאה משהו תוספתי וזאת עובדה

מירב כהן:  זאת לא פוליטיקה אלא זאת עובדה

מירב כהן:      הלוואי שמכאן, מהשולחן הזה, נגיד אוקיי, נעשה כאן עוול בממשלה, בואו נתקן את העוול הזה בדיוני התקציב בכנסת

מירב כהן:  אני אשמח מאוד להעביר לכם רשימה של אפשרויות שאפשר להשקיע בהן מהגדלת המענק השנתי לאלו שמקבלים רק פעם בשנה סיוע ושם תופעת העוני, דרך סיוע בתחום הסיעוד לשורדי שואה

מירב כהן:  גיל ממוצע 86, כמעט כולם סיעודיים

מירב כהן:  יש המון מה לעשות וראוי שלפחות ניתן לזה משהו

מירב כהן:  אגב, ראש הממשלה ביקש לקחת אליו את הרשות לשורדי שואה כיוון שזה היה חשוב לו ולצערי למרות שהוא לקח את התחום הזה תחת חסותו, הוא לא הביא בתקציב שקל תוספתי לשורדי השואה וזה לא ראוי

מירב כהן:  זה באשר לשורדי השואה

מירב כהן:      סוגייה שנייה, אזרחים ותיקים

מירב כהן:  אנחנו בקדנציה הקודמת עשינו תוכנית חירום לאזרחים ותיקים הבאנו תוכנית של שלושה מיליארד שקלים שהושקעו בהעלאת קצבת השלמת הכנסה ל-250,000 אנשים

מירב כהן:  העלינו את הסכום ל-3,800 שקלים, הגדלנו את הסיוע בשכר דירה, שינינו את מנגנון הדיסריגרד

מירב כהן:  עשינו שורה של דברים

מירב כהן:  המהלך הבא שגיבשנו היה לעזור לא למעמד הנמוך ביותר אלא למעמד הביניים-נמוך

מירב כהן:  בנינו תוכנית לקצבת זקנה דיפרנציאלית

מירב כהן:  היום קצבת הזקנה היא אוניברסלית

מירב כהן:  אם רוצים להעלות את הכול, נגיד שלכולם תהיה קצבה בגובה של שכר מינימום, שזאת סיסמה ששומעים הרבה, העלות של זה היא 80 מיליארד שקלים בשנה

מירב כהן:  זה לא ריאלי

מירב כהן:  אפילו כשאני באופוזיציה, אני לא אגיד דברים פופוליסטיים

מירב כהן:  זה לא ריאלי לעשות דבר כזה

מירב כהן:  כן בנינו מתווה שהוא אפשרי בסכום של 3

מירב כהן: 7 מיליארד שקלים, משהו דיפרנציאלי שנותן קצבה של 4,000 שקלים במקום 2,200 שקלים

מירב כהן:  4,000 שקלים למי שהכנסתו מפנסיה ועבודה נמוכה מ-6,000 שקלים וזה הולך ופוחת

מירב כהן:  זה גם מתקן עיוותים

מירב כהן:  מי שיש לו רכב היום לא זכאי לקצבה מוגדלת למרות שמה זה רכב היום עם התחבורה הציבורית הגרועה שיש לנו? זה מצמיד את הקצבה לשינויים בשכר הממוצע ולא למדד כי המצב היום גורם לכך שהקצבה לא רק שהיא לא עולה אלא היא נשחקת

מירב כהן:  העברתי את זה לכל הגורמים הרלוונטיים

מירב כהן:  זה נבנה עם מומחים מביטוח לאומי, ממשרד האוצר, זה משהו פיזיבילי ואני אשמח להעביר את זה ואולי תצליחו לעשות עם זה משהו

מירב כהן:  לרוב השינויים הגדולים קורים בדיון בממשלה אבל אם נצליח לעשות שינוי גם בדיונים בכנסת, אני כחברת אופוזיציה אמחא כפיים, אברך אתכם וננהג בצורה הכי עניינית, אם זה עושה טוב לאזרחים הוותיקים

מירב כהן:      נושא אחרון

מירב כהן:  בשנת 2017 הייתה הוועדה הבין-משרדית שהוציאה מסקנות איך אנחנו ממגרים את האלימות בתוך המשפחה

מירב כהן:  הוועדה הזו קבעה שכל שנה התקציב למימוש התוכנית יגדל ב-50 מיליון שקלים

מירב כהן:  דה פקטו זה לא קרה

מירב כהן:  אנחנו הבאנו את זה ל-150 מיליון שקלים והשנה זה היה אמור לגדול בעדו 50 מיליון שקלים

מירב כהן:  האם זה קרה? האם התקציב של מימוש הוועדה למיגור האלימות במשפחה גדל ב-50 מיליון שקלים, קרי, מ-155 שקלים בבסיס ל-205 מיליון שקלים? זה היה הסיכום

מירב כהן:  לא הצלחתי לקבל תשובה כשקראתי את התקציב כי זה מבוסס על פני הרבה מאוד סעיפים

מירב כהן:  הייתי שמחה לקבל על זה תשובה ברורה

מירב כהן:  תודה

שלי טל מירון: תודה רבה אדוני היושב ראש

שלי טל מירון:  תודה רבה לך אדוני השר

שלי טל מירון:  קודם כל, אני מברכת על הדיון הזה ואני רוצה להודות מראש על הקשב ועל תשומת הלב לכל הנושאים החשובים שעולים כאן

שלי טל מירון:  אני רוצה למקד את הנושא שעליו אני רוצה לדבר בנושא אלימות מינית

שלי טל מירון:  כבוד השר התייחס בתחילת הדיון לנושא של אלימות במשפחה אבל גם הנושא של אלימות מינית הוא נושא מאוד מאוד חשוב

שלי טל מירון:  אני עוסקת בכל מה שקשור באלימות כנגד נשים ובכלל נושאים שקשורים בנשים וחשוב לי מאוד למקד את הנושא בהחלטה שנעשתה על ידי הממשלה הקודמת

שלי טל מירון:       קודם כל, אני רוצה לציין שהמשטרה מעריכה על בסיס נתונים שיש לה מדוח איגוד מרכזי הסיוע שיש יותר מ-200 תקיפות מיניות ביום

שלי טל מירון:  זה נתון שהמשטרה נוהגת להשתמש בו על בסיס יומי

שלי טל מירון:  הממשלה הקודמת הכריזה על תוכנית מאבק באלימות מינית במסגרת החלטת ממשלה 1889 של קידום זכויות נפגעי עבירה בהליכים משפטיים ושיפור המענה הממשלתי

שלי טל מירון:  ההחלטה הזאת באמת התחילה לפעול ביותר מ-100 רשויות במדינת ישראל ובמסגרתה צריך להעביר את העוסקים בדבר, את הצוותים של העובדים והעובדות הסוציאליים הכשרה

שלי טל מירון:  מדובר על בסביבות 550-500 אנשים שצריכים לעבור הכשרה ייעודית בנושא הזה של משרד הרווחה שכוללת קורסים וליווי של אנשי המקצוע כדי ללמוד את החקיקה החדשה הזאת וללוות את הנפגעים גם המשפטי

שלי טל מירון:  הבעיה היא שבתקציב הזה זה לא תוקצב

שלי טל מירון:  ההכשרה כבר נבנתה על ידי משרד הרווחה, הכול מוכן, רק צריך לתקצב את הדבר הזה

שלי טל מירון:      אני מפצירה ומבקשת מאוד שתוציאו לפועל את ההכשרה לצוותים הקיימים ותעסקו בנושא הזה שהוא באמת נושא שחייבים לשים אותו על סדר היום הציבורי

שלי טל מירון:  אנחנו רואים גם אלימות במשפחה וגם אלימות מינית גואה

שלי טל מירון:  אסור לנו להתעלם מהדבר הזה וזה ביכולתכם לקדם את זה

שלי טל מירון:  אני ממש מבקשת התייחסות לנושא הזה

שלי טל מירון:       הנושא השני, קצר מאוד, נושא של מחסור בכוח אדם במסגרות לאנשים עם מוגבלויות

שלי טל מירון:  אני אשמח שתתנו על זה את הדעת ותתייחסו לזה

אליהו דלל: אדוני השר, תודה על פועלך ותודה לצוות שלך

אליהו דלל:  אין ספק שהעבודה שלכם היא עבודה כפוית טובה והיא לא פשוטה

אליהו דלל:      שאלה ראשונה

אליהו דלל:  דוח העוני מגדיר כמעט כ-28 אחוזים מדי שנה של ילדים שחיים מתחת לקו העוני

אליהו דלל:  אנחנו בוועדה לזכויות הילד ראינו ושמענו לא מעט עדויות על כך שילדים הולכים לישון רעבים

אליהו דלל:  חלק גדול מהילדים באים מהמגזר החרדי והערבי

אליהו דלל:  האחוז הזה כמעט ולא משתנה מדי שנה

אליהו דלל:  מה אתם עושים כדי להקטין את אותו אחוז בדוח העוני

אליהו דלל:      שאלה שנייה

אליהו דלל:  יש רשויות שהן יחסית רשויות חזקות

אליהו דלל:  אתם נותנים מצ'ינג

אליהו דלל:  נניח שיש איזשהו תקציב ל-100 עובדים במחלקת הרווחה או מינהל הרווחה בעירייה מסוימת עם מצ'ינג מסוים

אליהו דלל:  אותה רשות רוצה ומגייסת יותר עובדים כדי לשפר לתושבים שלה את היכולת של העשייה שם

אליהו דלל:  אתם משתתפים באותם עובדים נוספים או שאתם מגבילים את המספר?     

ינון אזולאי: קודם כל, כבוד השר, תרשה לי לפרגן לך

ינון אזולאי:  אתה יודע שלא הרבה אני עושה את זה אבל הלב הנכון הוא באיש הנכון

ינון אזולאי:  אתה פשוט כך

ינון אזולאי:  אני מכיר אותך עוד מהיותי ילד ואני חושב שבאמת אתה ראוי לתפקיד הזה

ינון אזולאי:      נקודות קצרות

ינון אזולאי:  דיברו על עובדים סוציאליים שלרוב אלה עובדות הסוציאליות

ינון אזולאי:  כל פעם מדברים על העלאת שכרם אבל אדוני השר, צריך לעשות מעשה עם העובדות הסוציאליות

ינון אזולאי:  יש להן לב רחב, הן עובדות קשה, עושות עבודת קודש אבל תמיד נשארות מאחור בשכר המשולם להן

ינון אזולאי:  צא לשוק הפרטי ותראה כמה משתכרות שם העובדות הסוציאליות וכמה משתכרות במגזר הציבורי ואז תבין על מה הן מדברות ועל מה הן מתלוננות

ינון אזולאי:  הן לא מסוגלות להשבית

ינון אזולאי:  תאמין לי שכל פעם שהן רק חושבות על זה, הן לא ישנות לילות

ינון אזולאי:       נגעת במעונות היום השיקומיים

ינון אזולאי:  בטח עוד ידברו בהם כאן אבל אני אגע בדבר אחד שהוא מאוד חשוב

ינון אזולאי:  היה הסכם שכר עם הסייעות ובסופו של דבר הסייעות בורחות מהמעונות השיקומיים

ינון אזולאי:  הן רוצות להישאר אבל הן בורחות, וזה למה? כי קשה

ינון אזולאי:  בסופו של דבר יש לנו גם את יוקר המחיה וצריך להביא לחם הביתה

ינון אזולאי:  כשהן לא מצליחות, הן בורחות עם דמעות אבל הן בורחות

ינון אזולאי:       הנושא של הביטחון התזונתי

ינון אזולאי:  אני יודע שאתה לא תיתן שיפגעו בנושא הזה אבל חשוב גם לומר את זה

ינון אזולאי:  ביטחון תזונתי מחולק במשרד למספר סעיפים כאשר יש ביטחון תזונתי של המשרד שתקציבו הוא 45 מיליון שקלים, יש את סלי המזון, קמחא דפסחא שמגיע פעמיים בשנה עם תקציב בסך 46 פלוס 10 מיליון

ינון אזולאי:  אתה יודע שהסכום של 45 מיליון גדל ל-100 מיליון

ינון אזולאי:  אני יודע שגם הגדלת את הקמחא דפסחא בעוד 5 מיליון כך שבעצם אנחנו עומדים על 51 מיליון

משה גפני: זה לא מופיע בתקציב

ינון אזולאי: לכן אמרתי שחשוב שזה יהיה

ינון אזולאי:      דבר אחרון, נושא שמאוד נוגע לליבי

ינון אזולאי:  בעבר טיפלתי בנוער בסיכון במגזר החרדי ואני רוצה להגיד לך שהנוער בסיכון בכלל ובמגזר החרדי בפרט נמצא בסכנה

ינון אזולאי:  נסגרות מסגרות

ינון אזולאי:  יכולים לומר לנו שהיה כך או כך, אבל לא מעניין

ינון אזולאי:  צריך לפתוח מסגרות חדשות

ינון אזולאי:  אם מסגרות קיימות לא יודעות לקיים את עצמן בכל מיני דברים, קח צוות שידריך אותם וייכנס לקרביים שלהם על מנת לעזור

ינון אזולאי:  אתה יודע שהיום חלופת מעצר במגזר החרדי לא קיימת? לצערנו גם אצלנו צריך את זה

ינון אזולאי:  בוא נשים את הדברים

ינון אזולאי:  במשמרת שלך צריך שייפתחו ושלא ייסגרו מסגרות כאלה

ינון אזולאי:  צריך להוסיף עליהן בכלל אבל בפרט במגזר החרדי

ינון אזולאי:  תודה

חוה אתי עטייה: תודה רבה אדוני היושב ראש

חוה אתי עטייה:  קודם כל, בהצלחה רבה אדוני השר

חוה אתי עטייה:  בהצלחה לצוות

חוה אתי עטייה:  אני מברכת את הצוות הנהדר שלך

חוה אתי עטייה:       יש סוגייה אחת שאני מבקשת שתתייחס אליה

חוה אתי עטייה:  מה התקציב שהוקצה למרכזי היום לקשיש? אתה יודע כמה זה חשוב

חוה אתי עטייה:  זה מונע את ההידרדרות של הקשישים

חוה אתי עטייה:       השתתפתי בדיון בוועדת הפנים בנושא המצ'ינג

חוה אתי עטייה:  שמענו שם שיש תוכניות כמו נושמים לרווחה, מרכזי עוצמה שהמצ'ינג כן חל עליהם ולעומת זאת יש תוכניות שהמצ'ינג לא חל עליהן ואין תקצוב דיפרנציאלי

חוה אתי עטייה:  לא ידעו להשיב לי למה התוכנית הזאת היא כן דיפרנציאלית ואילו על התוכנית השנייה לא חל מצ'ינג

חוה אתי עטייה:      השאלה הנוספת היא מדוע עד היום ממשלת ישראל לא מחליטה על סל בסיס של שירותי רווחה שלו זכאים כל תושבי המדינה

חוה אתי עטייה:  האם אתה יכול להתייחס ולומר מה עלות סל כזה, מה הפער בין סל השירותים הבסיסיים לבין צורכי התושבים ואיך ניתן לחשב את גודל התקציב החסר, בין תקציב הרווחה הרצוי לבין המצוי

חוה אתי עטייה:  תודה

נעמה לזימי: כבוד יושב ראש הוועדה, ביקשת לקצר אבל אני כן חייבת לפתוח ולומר לשר יעקב מרגי בהצלחה גדולה

נעמה לזימי:  עוד בטרם המינוי כתבתי שהאיש הנכון במקום הנכון

נעמה לזימי:  הזדמנות גם לומר תודה לצוות שלך שלא מעט פניות ציבור עוברות אליו והטיפול הוא מדהים

נעמה לזימי:  היה מקרים כמו מקרה של אישה שביתה נשרף, שורדת אלימות וגם בית תמחוי ועוד דברים נוספים שאני יכולה לומר שלא קל לטפל בהם אד הוק אבל הם טופלו ותמיד היו תשובות

נעמה לזימי:  זה לא מובן מאליו כי לא כל השרים עונים וצריך לומר את זה

נעמה לזימי:       בהמשך למה שאמרה חברתי עאידה

נעמה לזימי:  זה מאוד בעייתי כשאנחנו לא יודעים את התקציב לתוכנית למיגור אלימות ורצח נשים כשהוא מסתתר ואי אפשר להבין מה נוסף אליו, מה נשאר בו, מה לא

נעמה לזימי:  דווקא בסוגיות הבוערות הלאומיות האלה צריך שזה יהיה כמה שיותר שקוף וברור כדי שנוכל גם לשפר ולתקן

נעמה לזימי:       לגבי התוכנית לאי ביטחון תזונתי

נעמה לזימי:  קראתי גם את גילוי הדעת של פרופסור סטריאר, יושב ראש המועצה לביטחון תזונתי

נעמה לזימי:  אני אפילו אומר בגילוי נאות שאני עוקבת אחריו שנים

נעמה לזימי:  הוא הקים את מיזם שרשרת לניתוק העוני בחיפה ועשה המון דברים מאוד ברורים

נעמה לזימי:  זאת אומרת, זה אדם שאני יודעת שההבנה שלו על עוני ועל נסיבות העוני ומורכבות החיים היא חלק ממה שגם הביא אותו לכתוב

נעמה לזימי:  לכן כשהוא אומר שצריך להיות גם מתכלל אחד מוכשר לזה והרווחה היא הגוף הזה, בגלל הידע המקצועי והניסיון שנצבר לאורך השנים וחשוב לשמור עליו, אני חושבת שזאת עמדה שחייבים לדון בה ולהבין אותה

נעמה לזימי:  אני מסכימה עם מה שאמרת שאם משרד אחר משיג עוד כספים, זה מבורך ונכון אבל שאלת התכלול חייבת להילקח כאן בחשבון מי הגוף האמון המקצועי שאנחנו סומכים עליו שלא יעשה מסחרה בתלושי מזון, שלא יעשה כל מיני דברים שאחר כך מעלים סימני שאלה אלא גוף שאנחנו באמת יודעים שהוא נועד לצמצם את זה

נעמה לזימי:      מפאת קוצר הזמן אני מדלגת על חלק מהשאלות

נעמה לזימי:  עם שליחות ועבודת קודש לא משלמים חשבונות

נעמה לזימי:  אני אמשיך כאן את נושא חסות הנוער מאחר ואני מבקרת במוסדות הללו

נעמה לזימי:  אני עושה ביקורי פתע בכללי אבל חסות הנוער זה מקום שקרוב לליבי גם בגלל ההיכרות ארוכת השנים

נעמה לזימי:  הנוער הזה שבצו מדינה נשלח אל מסגרת מחוץ לקהילתו, להווייתו, למשפחתו, הוא הנוער הכי חשוב כי מוסדות חסות הנוער - שבעיניי צריכים להיות תחת המדינה אבל הם לא תחת המדינה - הם ההזדמנות האחרונה של אותו נוער

נעמה לזימי:  הם גם מגלמים את אחריות המדינה על אזרחיה

נעמה לזימי:  כשאנחנו הופכים את המקומות האלה לחצר האחורית, אנחנו אומרים כאן אמירה

נעמה לזימי:  לא יכול להיות שדופק ושכר מינימום זה הקריטריון לקבל אנשים

נעמה לזימי:  אתה מדבר על פרופסורה ואני איתך, זה חייב לייצר פרופסורה, אבל במכרוז שהיה בזמנו שהוציאו לחברות בורסאיות את החברות האלה ואת כל הנזק שעשו לפני כמה שנים, נוצר נזק רב

נעמה לזימי:  לא רק שאנשים טובים, ככל שהם יבואו עם שליחות, לא מבינים איך לטפל בנוער הפצוע הזה – אני אומרת את זה כי הוא עבר הרבה בחייו – הם לא פעם עושים נזקים כפולים

נעמה לזימי:  אני לא מדברת רק על תת כוח האדם אלא על היעדר ההכשרה

נעמה לזימי:      דיברנו כאן על ביטחון תזונתי

נעמה לזימי:  לא פעם הנוער הזה נשאר בלי ארוחת ערב כי אין מספיק מנות

נעמה לזימי:  אני יודעת את זה כי אני מדברת עם המדריכים

נעמה לזימי:  זה אומר שסופרים מנה לבן אדם וזה כל כך קמצני שהם לפעמים נשארים רעבים

נעמה לזימי:  האם זה מה שאנחנו עושים? אנחנו כמדינה שולחים בצו בית משפט, מחייבים אותם להגיע למקום הזה ואז משאירים אותם רעבים?      אלה סוגיות גדולות

נעמה לזימי:  בושה לאגף תקציבים ולאוצר שבכוונה מתקצב בחסר, שבונה על פילנתרופיה שתשלים את האחוזים החסרים

נעמה לזימי:  פילנתרופיה אמורה להיות הערך המוסף, האקסטרה, ימי הכיף, ההכשרות ומה שאפשר לעשות עם פילנתרופיה אבל היא לעולם לא אמורה להחליף את התקצוב המחייב והברור של המקומות האלה

נעמה לזימי:  את זה צריך להעביר מן העולם

נעמה לזימי:      אני אומרת לך כבוד השר, אם יש מלחמה לעשות אותה, זאת המלחמה בתקצוב החסר של המוסדות האלה

נעמה לזימי:  הדבר הזה פשוט גוזר עליכם קיצוצים, להתחנן לתורמים ולקרנות במקום להבין שתפקידה של הפילנתרופיה היא הערך המוסף ולא להחליף את המדינה

נעמה לזימי:      אני מקצרת אבל רוצה להתייחס לנושא אחרון שהוא מרכזים לטיפול בנפגעי עבירה ועבירות מין

נעמה לזימי:  בשנה שעברה אני העברתי בכספים קואליציוניים 2

נעמה לזימי: 5 מיליון שקלים שלא עברו עד עכשיו

נעמה לזימי:  אנחנו דנו בזה כמה פעמים

נעמה לזימי:  כל הזמן קושניר ביקש חוות דעת

נעמה לזימי:  אני חייבת לומר שיושב ראש הוועדה הקודם קושניר ניסה ללחוץ יחד איתי בנושא הזה

נעמה לזימי:  2

נעמה לזימי: 5 מיליון שקלים, ילדים שנפגעו בעבירות מין, ילדים שנאנסו, אי אפשר לדאוג להעביר את הכסף הזה? למה זה לא קרה? אני רוצה שהכסף הזה - גם אם זה עכשיו – יגיע ושבכלל יהיה המשכי

נעמה לזימי:  אלה גרושים

נעמה לזימי:  תודה

משה גפני: תודה

משה גפני:  שירלי פינטו, בבקשה

שירלי פינטו קדוש: תודה על זכות הדיבור

שירלי פינטו קדוש:  אני מברכת את שר הרווחה יעקב מרגי על התפקיד החדש

שירלי פינטו קדוש:  אני יודעת כמה הנושא בדמך ובנפשך, הנושאים החברתיים

שירלי פינטו קדוש:      אני כאן היום גם כאימא, לפני שאני כאן כחברת כנסת לשעבר

שירלי פינטו קדוש:  אני כאן כאימא ואני יחד עם כל מעונות היום שיקומיים שהגיעו לדיון

שירלי פינטו קדוש:  השבוע אימא שלי והבת שלי נפגעו בצורה הכי קשה

שירלי פינטו קדוש:  אימא שלי היא אישה חירשת ועיוורת וביום הזיכרון לחללי מערכות ישראל היא נשארה בבית בגלל שהמועדון שהיא הייתה צריכה להגיע אליו לחירשים-עיוורים פשוט התקציב לאותם מתווכי תקשורת שאמורים להנגיש לה הופסק

שירלי פינטו קדוש:  הדבר היחיד שנשאר לה, פשוט נלקח ממנה

שירלי פינטו קדוש:  אם היא רוצה ללכת לסידורים ביום יום, לסופר, לבנק, היא לא יכולה כי אין את האדם שמשלמים לו לתווך את התקשורת

שירלי פינטו קדוש:  אני יודעת שהשר מכיר את הנושא וגם מכיר את המכרז ואת עבודת הממשלה אבל הבעיה היא בעיה בירוקרטית ולא תקציבית

שירלי פינטו קדוש:  יש תקציב אבל צריך לפתור כאן את הבירוקרטיה בצורה פשוטה ולסגור את הנושא הזה

שירלי פינטו קדוש:  זה חבל טבורי יחידי של אותם חירשים-עיוורים לעולם החיצון

שירלי פינטו קדוש:      הבת שלי בת שנה וארבעה חודשים, כמעט כל חברי הכנסת כאן מכירים אותה מהמליאה, היום מתחנכת במעון יום שיקומי מיח"א בתל אביב יחד עם עוד 180 מעונות יום שיקומיים לילדים עם מוגבלויות שהם בסכנת סגירה

שירלי פינטו קדוש:  הסיבה היא שמשרד האוצר וההסתדרות בהסכם שכר של הסייעות פשוט הותיר את הסייעות שלהם מאחור

שירלי פינטו קדוש:  כולם יודעים שגיל אפס עד שלוש זה הגיל הכי קריטי לצמצם את הפערים של ילדים עם מוגבלויות כדי למנוע פגיעה בהתפתחות שלהם, פגיעה קשה ואפילו בלתי הפיכה

שירלי פינטו קדוש:       לכן אני מבקשת משר הרווחה ומכל גורמי המשרד למצוא פתרונות לשתי האוכלוסיות הללו, לעשות עבורן הכול כי אני יודעת זה אפשרי

שירלי פינטו קדוש:  פתרון מהיר זה עניין של סדר עדיפויות

שירלי פינטו קדוש:  אם שמים את זה בראש סדר העדיפויות, זה ייפתר

שירלי פינטו קדוש:  אין דרך אחרת

משה גפני: תודה רבה

משה גפני:  הרב יהודה מרמורשטיין, מנכ"ל עלה

יהודה מרמורשטיין: כבוד השר וכבוד היושב ראש

יהודה מרמורשטיין:  אחרי דברי האימא, הגברת פינטו, קשה לי לדבר

יהודה מרמורשטיין:  אני זה שנתתי לצערי הרב את ההוראה לא להפעיל את הפעילות ביום הזיכרון כי חשבתי שהמדינה תיעצר אבל שום דבר לא נעצר אלא הכול המשיך

יהודה מרמורשטיין:      אני רוצה להגיד לכם שאחרי שבת יש מוצאי שבת

יהודה מרמורשטיין:  היום כאן שבת

יהודה מרמורשטיין:  יש לנו בשורות טובות

יהודה מרמורשטיין:  כבוד השר, אני יודע שאתה על זה, אתה עונה לי בטלפון ביום ובלילה, אבל עם זה אני לא יכול לשלם לעובדים

יהודה מרמורשטיין:  רעייתי עובדת בלילות כי אין מטפלים

יהודה מרמורשטיין:  אני פונה אליך, למה מחכים? אני זוכר בקורונה איך השתוללנו ובסוף קיבלו החלטה שנותנים תשלום כפול עד שייסגרו הדברים והצלנו את המערכות

יהודה מרמורשטיין:  רבותיי, אני אהיה בוטה, פריצקי, אני אומר לך את זה, בכסף נמצא אנשים לעבודה

יהודה מרמורשטיין:  לא עם אקסלים

יהודה מרמורשטיין:  אני אוהב אותך כי אתה היחידי שאומר את האמת, אבל אנשים לא מתרגמים

יהודה מרמורשטיין:  כאן יש הצלת נפשות

יהודה מרמורשטיין:  אנחנו כבר באירוע

יהודה מרמורשטיין:  אני לא פתחתי שני מעונות יום, אין לי בשביל מי, אין לי אנשים, אנשים בורחים

יהודה מרמורשטיין:  הפער הוא בשנה

יהודה מרמורשטיין:  אני רוצה להגיד לכם שבעקבות ההסכמים, הפער בשנה בחינוך, בכל הכבוד למי שעשה את זה בחינוך ואני מקווה שגם במוכשר יהיה – מדובר ב-54 אלף שקלים פער בין סייעת, מטפלת, במעונות יום לעומת החינוך

יהודה מרמורשטיין:  זאת אותה מטפלת ואלה אותם הילדים

משה גפני: תודה רבה

משה גפני:  ערן וינטרוב, מנכ"ל ארגון לתת

ערן וינטרוב: תודה

ערן וינטרוב:  אנחנו ארגון גג שמייצג 110 עמותות שמסייעות ל-95,000 משפחות ב-125 יישובים בכל המגזרים בחברה האזרחית

ערן וינטרוב:      אדוני השר, אני רוצה להצטרף לברכות גם בשם הארגונים הללו על תפקידך כשר הרווחה

ערן וינטרוב:      אני רוצה לדבר על נושא אחד בלבד והוא הביטחון התזונתי

ערן וינטרוב:  לפי נתוני המוסד לביטוח לאומי, 265,000 משפחות בלי ביטחון תזונתי חמור

ערן וינטרוב:  לפי הנתונים שלנו 312,000 משפחות

ערן וינטרוב:  בכל תחשיב שהוא, הצורך לטיפול בבעיה בין ארבעה לחמישה מיליארד שקלים בשנה

ערן וינטרוב:  התקציב הממשלתי כרגע של המשרד כולל הכול הוא כ-150 מיליון שקלים

ערן וינטרוב:  רק הסיוע שאנחנו נתנו ב-2022 מתקרב ל-200 מיליון שקלים

ערן וינטרוב:  זאת אומרת, יש כאן עדיין פער מאוד מאוד גדול

ערן וינטרוב:       אם אנחנו מתייחסים לנושא של יוקר המחיה ולכל המצב שאנחנו מכירים במשק, עליית מחירי מוצרי המזון והצריכה, האינפלציה והריבית שפוגעת באוכלוסיות רבות, בוודאי קודם כל באוכלוסיות המוחלשות ושוחקת את כוח הקנייה שלהן, יחד עם זה שאדוני השר, אתה דיברת על כך שלא תהיה פגיעה – וזאת הצהרה חשובה – אבל לאור המצב וגם לאור הבטחות שניתנו והסכמים קואליציוניים שנחתמו, הובטח להעלות את תקציב התמיכות בעמותות ל-100 מיליון שקלים

ערן וינטרוב:      כרגע דיברת על העברת הכוח לשלטון המקומי ואני מצהיר כאן, כפי שהצהרנו בעבר, שאנחנו רוצים לסגור את הפעילות שלנו ושמבחינתנו כל האחריות תעבור לממשלה ולשלטון המקומי

ערן וינטרוב:  נשמח לעשות את זה

ערן וינטרוב:  עד שזה יקרה, מי ששולח את הנזקקים, את אותן 100,000 משפחות, מי ששולח אותן לעמותות, זאת המדינה דרך האגפים לשירותים חברתיים

ערן וינטרוב:  הם שולחים את הנזקקים שאנחנו צריכים לטפל בהם עם כספים פילנתרופיים בלבד

ערן וינטרוב:  לכן אנחנו צריכים את המחויבות שלכם בנושא הזה

ערן וינטרוב:      לגבי שאר התקציבים

ערן וינטרוב:  דובר על מיליארד שקלים לכרטיסי מזון וגם זה נמצא בהסכמים הקואליציוניים, ויש את המיזם

ערן וינטרוב:  בהקשר הזה חשוב לומר – זה גם הוזכר כאן – שאם רוצים לטפל באי ביטחון תזונתי, צריך לחשוב על אוכלוסיית היעד

ערן וינטרוב:  אנחנו רוצים שהדברים יהיו אפקטיביים ביותר ואת זה צריך לעשות עם קריטריונים נכונים ומותאמים לאוכלוסיות בעוני ובאי ביטחון תזונתי

יעקב מרגי: אני חושב שאתם בהידברות שם

ערן וינטרוב: כן

ערן וינטרוב:  נכון, אבל הנושא צריך להיות גם באחריות משרד הרווחה כדי שבאמת תהיה סינרגיה

ערן וינטרוב:  זה מתחבר גם להצעת חוק של המפלגה שלך להקים רשות למאבק בעוני

ערן וינטרוב:  אנחנו יודעים שמשרדי ממשלה עושים כל מיני פעילות, חלקן טובות מאוד, רק פשוט בגלל חוסר סינרגיה משיגים הרבה פחות יעילות

ערן וינטרוב:  מבחינתנו כל התקציבים צריכים להיות במשרד

משה גפני: תודה רבה

משה גפני:  מיטל נמני

מיטל נמני: תודה

מיטל נמני:  שלום לכולם

מיטל נמני:  אני בת 46, אם חד הורית לחייל יתום, נערה בת 13 עם שיתוק מוחין, אפילפסיה מסכנת חיים, קריסת מערכות מוחלטת, טיפול נמרץ, מונשמת ומורדמת

מיטל נמני:  כל שנה במאבק מול משרד השיכון

מיטל נמני:  קיבלנו דירת נר ואני מאוד שמחה ואני מודה לכל מי שעוסק בעבודה הזאת, אבל אין דירות ב-1

מיטל נמני: 9 מיליון

מיטל נמני:  משרד השיכון אומר לי שאין לו דירה לתת לי

מיטל נמני:  זהו, תתמודדי

מיטל נמני:  הילדה שעוברת כל שנה מדירה לדירה כי ברגע שבעל נכס רואה שיש ילד נכה, הוא מעלה את שכר הדירה ב-2,000 שקלים כי הוא יודע שמשרד השיכון מסייע לי

מיטל נמני:       גפני, אני פניתי גם אליך אישית

מיטל נמני:  אני יכולה להגיד לך כסייעת פדגוגית בחינוך הקשה שהמצב גרוע

מיטל נמני:  אין אנשים ולא יהיו אנשים בתנאי עבדות

מיטל נמני:  השכר זעום

מיטל נמני:  אני עובדת שישה ימים, צריכה לדאוג לחייל ולילדה הזאת, המשכורת היא 7,000 שקלים

מיטל נמני:  אני עובדת מ-7:30 בבוקר עד 15:30

מיטל נמני:  זה לא יעלה על הדעת

מיטל נמני:  מאיפה אני אמורה לפרנס? הילדה הזאת, 7,000 שקלים הוצאות לטיפולים

מיטל נמני:  כל יום

מיטל נמני:  800 שקלים תרופות, 800 שקלים טיטולים, איפה ספוגים? איפה כפפות? אני פונה לרווחה, תשע שנים הילדה הזאת מוכרת בשיקום

מיטל נמני:  איפה הכספים? גפני, אני רוצה רק שתדע מי מעורב בחדרה

מיטל נמני:  כל הגורמים הרלוונטיים

מיטל נמני:  עיריית חדרה, רווחה

מיטל נמני:  אני מדברת עם ישראל קופרברג, שולחת לו תמונות מטיפול נמרץ, ניתק לי את הטלפון בפנים

מיטל נמני:  הוא אמר לי תמתיני

מיטל נמני:  הוא עבר לשיחה עם משפחה אחרת

מיטל נמני:  לא נעים לי להגיד לך, משפחה חרדית שקיבלה דיור ציבורי בעוטף עזה

מיטל נמני:  הוא העביר אותה לדירת גן כשאין שם ילד על כיסא גלגלים

מיטל נמני:  לירושלים

מיטל נמני:  עם כל הכבוד רבותיי, זה פער עצום

מיטל נמני:  אני מדברת איתך על 800,000 שקלים להציל את הילדה

מיטל נמני:  אני במלחמה איתם, במלחמה עם ביטוח לאומי, עם הרווחה

משה גפני: מיטל, אפשרתי לך לדבר

משה גפני:  השר אומר שהוא הטיל על העוזר שלו ללוות אותך ולראות שהבעיה נפתרת

משה גפני:  גם אני אהיה בעניין

משה גפני:  אנחנו נעשה כל מאמץ שהבעיה שלך תיפתר

משה גפני:  מה שאת מעלה, זאת מצוקה אמיתית קשה וצריך לטפל בה

משה גפני:  לכן אפשרתי לך להעלות את זה

מיטל נמני: גפני, אני שלוש שנים מבקשת לעבור לרעננה כי שם יש עזרה

משה גפני: לא לטפל בזה?     

מיטל נמני: סליחה

משה גפני: תודה רבה

משה גפני:  גיא סלומון

משה גפני:  משפט

משה גפני:  אני רוצה שהשר ישיב

גיא סלומון: דיברו כאן חברי וחברות הכנסת בנושא הזה

גיא סלומון:  4,000 ילדים ועוד אלפי הורים כל יום בתקופה האחרונה נמצאים במצוקה כי אין להם מושג אם הילד שלהם עם מוגבלות קשה יגיע בבוקר למסגרת ואם המסגרת תהיה פתוחה

גיא סלומון:  הזכירו כאן את נושא הסייעות

גיא סלומון:  הסכם השכר החדש שנחתם, והוא מעולה, בין השלטון המקומי להסתדרות על שכר הסייעות יצר פער בלתי אפשרי בין הסייעות שעובדות בחינוך לבין הסייעות שעובדות ברווחה

גיא סלומון:  אני חוזר עכשיו מפגישה במסגרות שלנו עם עשרות סייעות שהודיעו לי שהן מתות על הארגון אבל לא יישארו בו כי אין להן יכולת להכיל פער של 20 אחוזים

גיא סלומון:  נמצאים איתי כאן חבריי המנכ"לים שתכף תשמעו את חלקם

משה גפני: אנחנו לא נשמע אותם

גיא סלומון: זה לא איום אלא זאת מציאות שהיא בלתי אפשרית

משה גפני: תודה רבה

משה גפני:  אדוני השר, בבקשה

יעקב מרגי: אני אתייחס לדברי מיטל

יעקב מרגי:  אני לא מבטיח לך פתרון כל הבעיות אבל אני מבטיח לך תשומת לב מלאה

יעקב מרגי:  העוזר שלי יתמקד בכך

יעקב מרגי:  מיצוי זכויות מרבי

יעקב מרגי:  אם צריך גם לזעזע משרדי ממשלה אחרים, נעשה זאת

מיטל נמני: תודה

יעקב מרגי: שאלה שחזרה ונשאלה על ידי כמה דוברים, סוגיית הפלט

יעקב מרגי:  בדיון שהיה בממשלה, בדיון האחרון, אין משרד שלא מלין על הפלט

יעקב מרגי:  בעקבות האמירה שלי, ראש הממשלה עצר את הדיון, ירדו להפסקה של כמה דקות עם שר האוצר, חזר עם הבטחה אחת והיא שעד לאישור התקציב בכנסת יימצאו חלופות

יעקב מרגי:  לא יהיה קיצוץ ברווחה

יעקב מרגי:  זה מופיע בפרוטוקול

יעקב מרגי:  לא יהיה קיצוץ פלט בתקציבי הרווחה

יעקב מרגי:  אני מבטיח לכם

מירב כהן: גם בהמשך

יעקב מרגי: מה יהיה בעתיד, אני לא נביא

יעקב מרגי:  חכו

יעקב מרגי:  כרגע יש בעיה וטיפלנו בה נקודתית

יעקב מרגי:  אני אומר לכם שאין לנו את הפריבילגיה הזאת לאפשר פלטים ברווחה

יעקב מרגי:  אני שמח שעם כניסתי במשאים ובמתנים על התקציב באדיבותה של שירה ממשרד האוצר ושל משרד האוצר, הפלטים שהיינו מחויבים אליהם בעבר, נבלעו ולא נעשו

יעקב מרגי:  אנחנו עם יד על הדופק

יעקב מרגי:  גם אין לי מאיפה

יעקב מרגי:  רבותיי, עלו כאן הרבה הצעות לשירותים כאלה ואחרים

יעקב מרגי:  הלוואי והייתה לנו יכולת

יעקב מרגי:      עכשיו אני אקפוץ לנושא אחר כי זה נוגע לסוגיית המצ'ינג

יעקב מרגי:  הוויכוח על המצ'ינג הוא ידוע, בין מרכז שלטון מקומי לבין משרדי הממשלה

יעקב מרגי:  הם מוכנים למצ'ינג - שהאוצר יביא את הכסף

יעקב מרגי:  האוצר רוצה סכום אפס - שהחזק יממן יותר

יעקב מרגי:  אנחנו מנסים למצוא דרך אמצעית

יעקב מרגי:  תבינו, אתם אומרים לי תעשו תוכניות ללא מצ'ינג

יעקב מרגי:  אנחנו עושים

יעקב מרגי:  עכשיו באה השאלה השנייה, כתוצאה מכך, למה זה עם מצ'ינג והשני בלי מצ'ינג

יעקב מרגי:  רבותיי, אנחנו שואפים שכל הרשויות בתחום 3-1 לא יפספסו במיצוי של תוכנית אחת כי בסוף זה מיועד לאוכלוסיות החלשות והמוחלשות ביותר

יעקב מרגי:  לכן אנחנו עובדים על כך

יעקב מרגי:  יש תוכניות גרנדיוזיות של ממש, של הסטת משאבים בסכומי עתק מהגדולות לקטנות, אבל זה תהליך והוא בעובדה

יעקב מרגי:  כרגע אני לא איש בשורה אבל אני יכול לומר לכם שזה נמצא בדיונים, זה עלה, זה יהיה בקדנציה הזאת, אני מקווה שהיא תהיה ארוכה ואז תהיה לנו אפשרות גם לממש אותה

יעקב מרגי:  זה לגבי סוגיית המצ'ינג

יעקב מרגי:      אני אומר לכם שאני מחויב שבעזרת השם כל מיזם חדש, כל תוכנית חדשה שמטפלת בכל המנעד שלנו, מה שאנחנו נוכל לייצר, אם נראה שהרשויות החלשות מתקשות ביישום והצורך שם הוא גדול יותר, אנחנו נעשה זאת בלי מצ'ינג, עד כמה שאפשר, או דמי רצינות, מצ'ינג מזערי

יעקב מרגי:  כפי שאמרתי, זה כמובן בתנאי שזה לא יעודד הפחתה בהשקעה בתקציבי רווחה על ידי אותן רשויות

יעקב מרגי:       הפשיעה בחברה הערבית

יעקב מרגי:  רבותיי, כפי שאמרתי בתחילת הדרך וחבל שאחמד טיבי לא כאן - - -     

עאידה תומא סלימאן: יש הבטחה מאוד גדולה שהיא לא מתורגמת בענייני תקציב

יעקב מרגי: אם הייתי בא עכשיו ויורד לרזולוציות, גם יום עיון שלם לא היה מספיק

יעקב מרגי:  בואו נעשה את זה טלגרפית

יעקב מרגי:      הפשיעה בחברה הערבית

יעקב מרגי:  לא הייתי רוצה בשביל החברה הערבית שאני אקח על עצמי את כל האתגר הזה

יעקב מרגי:  אני לא רוצה להאמין שהחברה התייאשה מהשר בן גביר ופונה אלי

יעקב מרגי:  נכון, יש תחומים שהם רווחה פר-אקסלנס ואנחנו עליהם

יעקב מרגי:  יש הרבה תוכניות בסוגיות האלה מול החברה הערבית כמו לגבי נוער בסיכון

יעקב מרגי:  אין תוכנית שמיועדת לחברה הכללית ולא מיועדת לחברה הערבית

יעקב מרגי:  כולם בתוך כל התוכניות ואפילו יש תוכניות ייעודיות

יעקב מרגי:  הלוואי ואני אצליח ובאתגרי המשרד יהיה טיפול מקסימלי במחוללי הפשיעה, במחוללי העוני ולא במתן המענים היום יומיים

יעקב מרגי:  אנחנו על זה

יעקב מרגי:  שוב, אני אשמח לשמוע האם יש תוכניות כאלה ואחרות או שימת דגש

יעקב מרגי:  אני לא חושב שזה המקום ושזה הפורום לדבר על הפשיעה בחברה הערבית

עאידה תומא סלימאן: לא על הפשיעה

עאידה תומא סלימאן:  על התוכניות של המשרד לטפל בזה

ינון אזולאי: הרב גפני, אם אתה יכול להזמין לכאן את השר בן גביר

יעקב מרגי: עאידה, עוד ארבעה דיונים ואני אשמח לבוא ולהרחיב

יעקב מרגי:  אם יהיה דיון ממוקד בסעיף הזה

יעקב מרגי:  הוא אמר למה אני לא התייחסתי ואמרתי למה לא התייחסתי

עאידה תומא סלימאן: אבל החבאתם את הסעיפים

יעקב מרגי: רבותיי, תשתיות רווחה בשלטון המקומי, זה לא רק בחברה הערבית

יעקב מרגי:  בחברה הערבית יש קושי גדול יותר כי ראשי הרשויות, כלל ראשי הרשויות, אם הוא צריך לבנות עכשיו משרדים לטובת השירותים החברתיים או איזה כיכר יפה בכניסה לעיר או איזה פרויקט – אני רואה רשויות מקומיות ששולחות לי כל יום עוד פרויקט ועוד פרויקט ועוד פרויקט – הכול יח"צ

יעקב מרגי:  לא קשור לשירותי רווחה

יעקב מרגי:  אותה רשות מקומית - אני לא רוצה לפרט איזו - גילתה חוסר אחריות בטיפול בתקציב הרווחה, גילינו שם שימוש לא נכון בתקציב הרווחה, ולכן היתנו את התנאי הזה של הבינוי בהתנהלות בתחומי רווחה

יעקב מרגי:  בלי שום קשר, אנחנו לא מענישים טוטלית והרמטית

יעקב מרגי:  אם הרשות המקומית הזו רוצה להראות הצהרת כוונות אחרת, שתבוא למשרד, מנכ"ל המשרד יקבל אותה ואנחנו נטפל בכך

יעקב מרגי:       כלל תשתיות הרווחה בשלטון המקומי, מה לעשות אבל זה לא בסדר עדיפות ראשון של ראשי הרשויות

יעקב מרגי:  הנה אני אומר לכם שאנחנו נשנה - אמרתי את זה בדיון ההנהלה אצלי ואני אומר את זה כאן בנוכחות כולם - ואנחנו ניתן תמריצים ונעדיף רשויות שנותנות תשומת לב לשירותי הרווחה

יעקב מרגי:  הן יקבלו גם את התמיכות למיזמים האחרים

יעקב מרגי:  יהיה להם ניקוד גבוה יותר

יעקב מרגי:      ברשותך, אני אתקדם

יעקב מרגי:  להורדת המצ'ינג התייחסתי

יעקב מרגי:  לגבי תקציבי המרה – זה גם בחברה הערבית – בגלל שהתפיסה התרבותית, ואנחנו קשובים לכך, יש קושי

יעקב מרגי:  אנחנו מיישמים בחלק

יעקב מרגי:  אי אפשר לעשות את זה בצורה גורפת

יעקב מרגי:  כל רשות מקומית שרוצה להמיר תקציבים מהשמה חוץ ביתית לקהילה, שתבוא עם תוכנית מסודרת אופרטיבית מול המשרד ואנחנו נבחן אותה

יעקב מרגי:  אנחנו לא רוצים לייצר מצב של תמריץ שלילי לשימוש בתקציבי רווחה

יעקב מרגי:      המיזם התזונתי

יעקב מרגי:  רבותיי, אמרתי ואני אומר שוב

יעקב מרגי:  המשרד מחויב לביטחון התזונתי

יעקב מרגי:  אמרתי זאת בפתיחת דבריי ואני אומר זאת שוב עכשיו

יעקב מרגי:  המשרד מחויב

יעקב מרגי:  אנחנו רואים בזה אחת מהמשימות החשובות שלנו

יעקב מרגי:  רק להזכיר, ואני אחדד ואומר, שאני לא אלין על אף משרד אחר שירצה לסייע בתחומי הרווחה

יעקב מרגי:  אני יכול רק לברך

יעקב מרגי:  אני מקווה שלא יהיה ניצול לרעה גם על ידי האוצר או גורמים אחרים

יעקב מרגי:  אם אני הייתי מתכלל הכול, לא היה לי מיליארד שקלים

יעקב מרגי:  עכשיו תחליטו אתם

יעקב מרגי:  קריטריונים צריך להתאים

יעקב מרגי:  לשפר, אני יודע שרוצים לשפר את הקריטריונים

יעקב מרגי:  רבותיי, אנחנו בדיונים לא ירדנו מזה וכפי שהבטחתי, המיזם התזונתי, הביטחון התזונתי, לא ייפגע על כל סעיפיו, אם אלה עמותות הגג, סלי מזון, עמותות, כל מה שצריך כולל כרטיסי המזון שמשרד הרווחה מוביל

יעקב מרגי:  כרטיסי הרווחה של הביטחון התזונתי וכרטיסי סיוע של המשרד שלנו הם לא רק באספקה אלא זה מחייב במיצוי זכויות, בליווי אישי של המשפחות האלה

יעקב מרגי:  תפיסת העולם של הרווחה היא שברגע ששירותי הרווחה, המחלקות לשירותי הרווחה, מגיעה משפחה עם שבר, לא נותנים לה כרטיס ולכי אלא נותנים גם תשומת לב למה הם הגיעו למצב הזה

יעקב מרגי:      לסיכום אני אומר לך שיש לי תשובות לכל

יעקב מרגי:  אולי נעשה עוד דיון

יעקב מרגי:  אני רק יכול לומר לכם, כפי שאמרתי בפתיח, שהייתי יכול להזכיר פה כמעט כל התייחסות

יעקב מרגי:  רשמתי את כל מה שנאמר ויש לי התייחסות, גם של המשרד ולא רק שלי

יעקב מרגי:      בהמשך למה שנאמר לגבי הביטחון התזונתי אני אומר שאנחנו לא מקלים ראש בעשייה של החברה האזרחית ואנחנו צריכים אותה ורוצים אותה

יעקב מרגי:  אני יכול לומר לכם לכו הביתה, תעזבו את זה, אנחנו נתמודד לבד

יעקב מרגי:  אפשר

יעקב מרגי:  לא

יעקב מרגי:  זו אמירה ערכית חברתית

יעקב מרגי:  צריכים אתכם ואתם כתף חשובה למחלקות לשירותים חברתיים

יעקב מרגי:      מילה אחרונה על העובדים הסוציאליים

יעקב מרגי:  רבותיי, העובדות והעובדים הסוציאליים הם חוד החנית, הם היד הארוכה, הם הזרוע המקצועית והביצועית שלנו היחידה

יעקב מרגי:  אני שמח שהיה הסכם השכר בפעימה הראשונה והשנייה ויכול להיות שאפילו צריך עוד שיפור ועוד שיפור

יעקב מרגי:  הזכירו כאן את הביטחון שלהם

יעקב מרגי:  המשרד השקיע בשתי פעימות בסוגיית הביטחון

יעקב מרגי:  אין מה להשוות את מצב הביטחון האישי של העובדים הסוציאליים במחלקות לשירותים חברתיים היום לעומת זה שהיה קודם לכן

יעקב מרגי:  בנושא הזה מושקעים כמעט כ-60 מיליון שקלים

יעקב מרגי:  היו 50 מיליון פלוס תוספת של המשרד

יעקב מרגי:  היד נטויה ואנחנו על זה

יעקב מרגי:  העצמה וחיזוק מעמדם של העובדים הסוציאליים במשרד הוא על סדר היום שלנו

יעקב מרגי:  לא פחות חשוב מזה, גם צמצום מספר התיקים שנופלים לפתחם

מירב כהן: כבוד היושב ראש, לא קיבלתי תשובה על תקציב הוועדה למניעת רצח נשים

יעקב מרגי: אני רק רוצה לומר מילה על שורדי השואה

יעקב מרגי:  רבותיי, הנה אני אומר לכם שהלוואי שכל התוכניות היו אצלי במשרד הרווחה

מירב כהן: הן לא אצלך

יעקב מרגי: אני מוכן לקבל אותן מכל השרים

מירב כהן: אדוני, מעונות יום שיקומיים

יעקב מרגי: אני מודה ליושב ראש הוועדה

מירב כהן: לא קיבלתי תשובה

יעקב מרגי: יושב ראש הוועדה מנהל את הוועדה

יעקב מרגי:  אני ב-DNA שלי אני לא שר אלא יושב ראש ועדה

מירב כהן: לא קיבלתי תשובה לשאלה

משה גפני: מירב, אני לא מסכים לזה

יעקב מרגי: אני רוצה להודות גם לצוות המשרד אבל בראש ובראשונה ליושב ראש הוועדה שנתן תשומת לב לתקציב הרווחה

יעקב מרגי:  הלוואי ויהיו איתי שותפים רבים

יעקב מרגי:  אני לא נרתע מכל שאילתה והצעה לסדר

יעקב מרגי:  צריך לשנות את השיח ואת השפה ולתת מודעות לשירותי הרווחה

מירב כהן: האם נוכל לקבל תשובה לשאלה לגבי הוועדה

מירב כהן:  האם יש בתקציב או לא?     

משה גפני: תודה רבה

משה גפני:  אני מודה לך אדוני השר

מירב כהן: שאלתי שאלה בנימוס

מירב כהן:  למה אני לא מקבלת תשובה?      

יעקב מרגי: את שואלת שאלה בנימוס אבל את צועקת לא בנימוס

יעקב מרגי:  את לא שומעת לי

יעקב מרגי:  הנה, אני גונב לו את הזכות

יעקב מרגי:  כל מי שלא קיבל תשובה, אני אשמח לקבל פנייה אישית

מירב כהן: כבר שלחתי

יעקב מרגי: אם שלחת אלי, תקבלי תשובה

מירב כהן: שלחתי ולא קיבלתי

עאידה תומא סלימאן: גם אני שלחתי פנייה ולא קיבלתי תשובה

יעקב מרגי: אין דבר כזה

יעקב מרגי:  מי ששלח, שיפנה אלי אישית ואני אבדוק למה המשרד לא השיב לו

משה גפני: אדוני השר, אני מבקש לסכם

משה גפני:  כל מי שלא קיבל תשובות, אני מבקש בסיכום עם השר להעביר את השאלות האלה והשר ישיב עליהן, ישיב לנו וישיב לשואלים

משה גפני:  אני חושב שהדיון הזה היה דיון חשוב

משה גפני:  היה לי מאוד קשה לקבוע את הדיון הזה

משה גפני:  אנחנו נמצאים בחוק הסדרים ובחוק תקציב ומאוד קשה מבחינת הזמנים לעשות את הדיון הזה

משה גפני:  אנחנו קבענו שהדיון יהיה עד 11:30 אבל גלשנו

משה גפני:  הנושא הוא קריטי

משה גפני:       אני רוצה להגיד לחברי הוועדה שאנחנו מכאן ואילך עושים דיונים גם אחר הצוהריים ובערב

משה גפני:  אני מבקש בזמן דיוני מליאה לקיים את הדיונים כי אחרת לא נספיק

משה גפני:  אפשר להצביע בעד, אפשר להצביע נגד, אבל יהיו דיונים גם בהמשך היום

משה גפני:  אין ברירה

משה גפני:  הזמן שעומד לרשותנו הוא קצר

משה גפני:       אדוני השר, אני רוצה להודות לך על ההופעה שלך יחד עם הצוות שלך

משה גפני:  אתם עושים עבודת קודש, עבודה רצינית

משה גפני:  אנחנו כמובן נעשה את הכול

משה גפני:      אני רוצה לומר לגבי הנושא של ניצולי השואה

משה גפני:  אני אפנה לראש הממשלה כי הרי זה עבר אליו

משה גפני:  אני אפנה אליו לגבי העניין הזה של תקציב שורדי השואה, ניצולי השואה

משה גפני:  אנחנו גם נקיים כאן דיונים כפי שעשינו בעבר

משה גפני:  הוספנו הרבה כסף לאו דווקא בזמן תקציב

משה גפני:  כמובן תקציב הוא תחנה ועיתוי שצריך לעשות זאת ואני אשתדל לעשות מה שאפשר

משה גפני:  בכל מקרה אני מזמין אותך, מירב, לכאן לדיונים שנקיים בעניין הזה

מירב כהן: אני אבוא

משה גפני: לא נשכח את שורדי השואה

שירלי פינטו קדוש: אדוני יושב ראש הוועדה ושר הרווחה, אני אשמח להתייחסות למעונות יום שיקומיים וחירשים-עיוורים

משה גפני: אני אבקש לפנות לשר

יעקב מרגי: אני אדאג להעביר תשובה ישירה לשירלי פינטו

משה גפני: תודה רבה אני מודה לכולם ומתנצל בפני מי שלא הספקנו לשמוע אותו

משה גפני:       אנחנו עוברים לדיון הבא